Txingar txikiak | Geuria\nAskotan entzuten ditugu euskararekin loturiko berri txarrak eta kezkak. Errealitatea bere horretan ikusi behar da, baina etsigarria izan daiteke gehiegizko pesimismo-dosia errealitatearen interpretazioan. Euskal hiztunok ilusioa behar dugu aktibatzeko, egiteko eta eragiteko. Ilusioa eragin zidan niri Durangoko Hizkuntza Aktibismoa tailerrak: aktibatu egin ninduen. Han entzundako bi ideia azalduko dizkizuet.\nLehen ideia da itzelezko iraultza lortuko genukeela euskararen erabileran, ditugun aurreiritziak gaindituz gero. Semaforoaren metafora erabiltzen du Gemma Sanginesek aurreiritzien arazoa azaltzeko. Euskaraz egiteko, noiz dago berde semaforoa? Erantzun zuzena da komunikazioa gauzatu daitekeen egoera guztietan; esate baterako, lagunak erdaraz erantzun arren, ulertu egiten duenean zer esan nahi diogun.\nEuskaraz egiteko, noiz dago berde semaforoa? Erantzun zuzena da komunikazioa gauzatu daitekeen egoera guztietan; esatera baterako, lagunak erdaraz erantzun arren, ulertu egiten duenean zer esan nahi diogun. Euskaldun askok, ostera, semaforoa berde egon arren, gorri ikusten dugu.\nEuskaldun askok, ostera, semaforoa berde egon arren, gorri ikusten dugu. Esate baterako, ez dakigunean ziur aurrean dugunak euskaraz egin nahi duen ala ez, edo erdaraz egiten digunean lehen hitza. Baina semaforoa egon berde dago. Daltonismoa eragiten digute aldean daramatzagun betaurrekoek, hau da, aurreiritziek. Nire kasuan, behintzat, betaurreko horiek kenduko banitu, sano areagotuko nuke euskararen erabilera.\nBigarren ideia da hizkuntz inbertsio txikien batuketak mesede handia egin diezaiokeela euskararen erabilerari. Gemmaren iritzian, norberak erabaki behar du zenbat inbertitu nahi duen erronka linguistiko bakoitzean. Adibide bat erabiltzen du iritzi hori azaltzeko. Baraurik eta presaka zoaz goizean lanera; tabernara sartzen zara, bost minutu duzu gosaltzeko, gosaria euskaraz eskatzen duzu eta tabernariak “no te entiendo, en castellano” esaten dizu. Beharbada, egoera horretan ez du merezi hizkuntz inbertsio handirik egitea: lehenbailehen gosaldu eta lanera.\nHizkuntza aktibismoa zabaltzen bada euskal hiztun komunitatean eta dimentsio kolektiboa hartzen badu, errotik aldatuko dira egungo hizkuntz jokabideak. Izan ere, askotan, nahikoa dira txingar txikiak su handia pizteko. Ez galdu protagonista izateko aukera!\nBeste egoera batzuetan, berriz, erakargarriagoa izan daiteke hizkuntz inbertsioa. Adibide moduan, kontatuko dizuet lagun bati gertaturikoa. Eroskira joan zen, iluntzean, azken orduko erosketak egitera, eta haur-taldea topatu zuen atean, zozketa baterako txartelak saltzeko asmotan: lau neska, hamar urte ingurukoak. Erdara hutsean eta denak batera hasi zitzaizkion txartelak eskaintzen. “Banan-banan eta euskaraz, mesedez; bestela ez dizuet ezer ulertuko” esan zien, eta euskaraz hasi zitzaizkion haurrok azalpenak ematen.\nEsan zioten zertarako zen zozketa, eskaut taldeak antolatua zela, saria zein zen… eta, esanikoa frogatzeko, zozketa-txartelak erakutsi zizkioten. Harrituta geratu zen laguna, txartelak erdara hutsean baitziren! Euskaraz zenez elkarrizketa, gehiago luzatu nahi izan zuen eta galdera batzuk egin zizkien haurrei. “Ondo – esan zien amaieran – txartel bana erosiko dizuet, baina hitzeman behar didazue eskaut taldean esango duzuela euskaldunontzat ere egin behar direla txartelak: euskaraz”. “Bale!” esan zioten haurrek, barrez eta saltoka. “Ze majoa gizona!” entzun zien urruntzean.\nBost minutuko eta lau euroko inbertsioa izan zen lagunarena.\nGustura geratu zen bera, hizkuntz jokabide eredugarria erakutsi zuelako eta, bost minutu horietan, behintzat, euskaraz aritu zirelako haurrak. Etxera heldu eta posta elektronikoa idatzi zien eskaut taldekoei. Pentsa daiteke horrelako keinuak hutsalak direla, baina mota horretako hizkuntz inbertsio txikiek norberaren ilusioa eta motibazioa berpizten dute.\nGainera, keinu txiki asko batzeak eragin handia izan dezake euskararen erabileran. Hizkuntza aktibismoa zabaltzen bada euskal hiztun komunitatean eta dimentsio kolektiboa hartzen badu, errotik aldatuko dira egungo hizkuntz jokabideak. Izan ere, askotan, nahikoa dira txingar txikiak su handia pizteko. Ez galdu protagonista izateko aukera!\nSailkatuta: Euskara, Iritzia, Karmelo Ayesta, Txingar txikiak, Zutabea


'Pirata arratoia' euskeraz estreinauko dabe martiaren 15ean - bizkaie.biz\nBizkaie! 2019-03-13 13:23 Zinemea\nApirila be euskerazko estreinaldiz beteta helduko da.\nZinema Euskeraz programeak familia osoarentzako zinemearen aldeko apustua sendotuko dau euskeraz egingo dituan hurrengo estreinaldi komertzialakaz.\nEusko Jaurlaritzako Kultura eta Hizkuntza Politika Sailak Zineuskadiren bidez, EZAE aretoen sareagaz alkarlanean eta Hiru 3 Umeak katearen laguntzinoagaz bultzatzen dauen programeari esker, Euskadiko eta Nafarroako pantailetan urte osoan zehar nazinoarteko filmak euskeraz gozetako aukerea izango da.\nPirata arratoioa eta hazteko beste abentura batzuk filmak bidelapur gozozaleenaren istorioa dakar. Zaldi gainean dabilela, Arratoi Piratak bidean topetan dituan bidaiariei janaria ostuten deutse. Baina, egun batean, bera baino azkarragoa dan bateren bategaz topauko da. Filmea osotzeko, haztearen abenturari buruzko beste hiru istorio be egongo dira ikusgai.\nGrufaloa lanaren egileek sortutako istorio hau haztearen abenturearen inguruko beste hiru film laburrakaz batera aurkeztuko da. Jeroen Jaspaert-ek (Stick Man) zuzendu dau umeei bideratutako film hau.\nApirila be euskerazko estreinaldiz beteta helduko da eta adiskidetasuna edo amesen aldeko burrukea erakutsiko ditue beste hainbat baliogaz batera: Alfombra magikoa (Paycom Cinema) eta Terra Willy (Karma Films) apirilaren 5 eta 26an, barikuetan, estreinauko ditue hurranez hurran.\nAlfombra Magikoa Karsten Kiilerich-ek, film labur onenarentzako Oscar sarietarako hautagaiak, zuzendu dau eta Hodja-ren istorioa dakar; Hodja gurasoakaz eta Raya ahuntzagaz batera Pjort-en, Bulgislav-eko basamortuko herrixka batean, bizi dan umea da. Pjort toki polita da, baina txikia, eta Hodjak egunero egiten dau ames zerumugan ikusten dituan mendiez harago dagoan mundu handia bisiteteagaz.\nHirugarren estreinaldian, Terra Willy filmean (hori be umeei zuzenduta dago), Willy espazioan zehar misino batean gurasoakaz bidaiatzen dagoan umea da. Istripu bat dala eta espazio-ontzia suntsitzen danean, Willy larrialdiko kapsula batean espazio-ontzitik urten, gurasoakandik aldendu eta aztertu bako planeta basati batean hartuko dau lur. Buck izeneko bizirauteko robotagaz eta bere lagun estralurtar barriagaz, Flash-egaz, batera, Willy barriro gurasoakaz batzeko moduaren bila hasiko da mundu barri eder horren sekretuak ezagutzen dituan bitartean.\nKontuak kontu, Arratoi Pirata ondoko zinema-aretoetan estreinauko dabe barikuan: Antiguo Berri (Donostia), Niessen Zinemak (Errenteria), Getxo Zinemak (Getxo) eta Golem La Morea (Iruña).


Etorkizuneko telebistak talentu berriak behar ditu - Debagoiena - Goiena.eus\nItziar Larrañaga 2017-11-17 11:46\nOraindik garaiz zabiltza Next Station ekimenean parte hartzeko, ideiak aurkezteko epea abenduaren 15raino luzatu da. Euskarazko lehen serie digitala ekoizteko helburua duen ekimenak ideia berrien bila jarraitzen du.\nHainbat proposamen jaso dira dagoeneko; Instagram eta Facebooken daude ikusgai guztiak. Misterioz beteriko websail interaktiboa, non audientziak erabakiak hartzen dituen; gazte okupa batzuen eta etxeko jabearen arteko liskarretatik abiatutako websail bat... Ideia guztiak dira ongietorriak Next Station ekimenean. Parte hartzea oso erraza da:\nFormularioa bete: http://www.nextstation.club/\nIdeia azaltzen duen bideotxo bat bidali WeTransfer bidez helbide honetara: nextstationclub2@gmail.com (bideoak euskaraz aurkeztu beharko dira)\nInstagram edo Facebookera zuzeneko mezu bezala ere bidali daiteke informazioa.\nAurkeztutako bideo guztien artetik 20 ideia aukeratuko dira. Lehenengo txanda igaro ostean, aukeratutako bost ideiak tailerretara eramango dira. 5 saio izango dira, eta horietan bilatuko den helburua da, zehazki, ideia garatzea, eredua eratzea eta nahiko bideragarria izango den produktu bat sortzea.\nTailerrak amaitzen, 400 euroko saria emango zaio saioen ondorioz nahiko bideragarria den produktu bat erakuts dezakeen proiektu aukeratu bakoitzari.\nLehiaketaren baldintzak irakurri hemen.


aditz-perifrasiak eta alferreko perifrasiak - Euskara Batuaren Eskuliburua\naditz-perifrasiak eta alferreko perifrasiak\nADITZ-PERIFRASIAK. Aditz bakarrak adieraziko lukeen ekintza edo egoera aditzera emateko erabiltzen dugun aditz bat baino gehiagoko esapideari deritzo aditz-perifrasi multzoa. ‘Egitura progresiboak’ izenez ere ezagutzen dira. Erabilienak honako hauek dira:\n(-tzen) ari izan: Haurrak ikasten ari dira. (→ ari izan ≠ egon; → elurra (ari) izan)\n(-tzen) jardun: Haurrek hitz egiten jardun dute. (→ ari izan ≠ egon)\n(-tzen) ibili: Denbora galtzen ibili da. (→ ari izan ≠ egon)\n(-tzen) egon: Entzuten egon da goiz osoa. (→ ari izan ≠ egon)\n(-tzen/-tu(a)z) joan: Hizkuntza aldatuz joan zaigu. (→ joan aditzaren perifrasi-modua (-tu(a)z joan / -tzen joan))\nnahi izan (gogo): Etxera joan nahi dute. (→ nahi izan)\nbehar izan: Etxera garaiz etorri behar duzue. (→ behar izan)\nahal izan: Egunero joaten ahal da. (→ ahal izan)\nezin izan: Ezin da joan egunero. (→ ezin izan)\nohi izan: Telebista egunero ikusi ohi du. (→ ohi)\nALFERREKO PERIFRASIAK. Gehienetan estilo-kontua bada ere, azken urteotan —inguruko erdaren eraginez bereziki— neurriz gain zabaldu da euskaraz alferreko parafrasiak erabiltzeko joera. Esanahi osoko aditz baten ordez, <hitz abstraktua + aditza> egiturara jotzen da. Aditz jakin batzuekin gertatzen da batik bat: aurkeztu, ekin, gertatu... (eta burutu, garatu, gauzatu eta gisakoekin). (→ nominalizazio-estiloa (nominalizazioa ≠ aditz-izena))\nEz dirudi bide egokia, baldin bigarren aditzak oinarrizkoari esanahi argirik edo gehiagorik ematen ez badio; halakoetan, mesedea izan beharrean, traba da komunikaziorako. Nominalizazio-estiloaren gehiegikeria ere arrasto berekoa da. Estilo-liburu askok esaten dute bestelako aukera batzuetara jotzea komeni dela.\n▼Udalak langileak fitxatzeko erlojuen aldaketari ekin dio egunotan (> Udalak langileak fitxatzeko erlojuak aldatu ditu egunotan).\n▼Zubiaren eraikuntza egitea da helburua (> Zubia eraikitzea da helburua).\n▼Proposatzen diren ariketak nahitaezkoak gertatzen dira gida didaktikoko helburuak lortzeko.\n▼Batzuk hain dira txikiak ezen ia ikusezinak gertatzen baitira, eta ez diegu erreparatzen.\n▼Zailtasunak aurkezten dituen ikaslearentzat...\n▼Txirrindulariak prest zeuden irteera hartzeko / irteerari ekiteko (> irteteko).\n▼Gaur emango zaio hasiera kanpainari (> hasiko).\nEUSKALTZAINDIA (1987). Euskal Gramatika. Lehen Urratsak II (EGLU II). Bilbo: Euskaltzaindia (437-482).\n—(2002). Euskal Gramatika Laburra: Perpaus Bakuna. Bilbo: Euskaltzaindia (409-430).\nGARZIA, J., (2005). Kalko okerrak. Gasteiz: Ikasmaterialen Aholku Batzordea (EIMA)-Eusko Jaurlaritza (61-63).\nEHUko Euskara Zerbitzua (2013). "Egitura progresiboak", Ehulkuren aholku guztiak.


Polimero hobeen bila - Zientzia Kaiera\nJatorrizko forma berreskuratu eta bere burua konpontzea bezalako ezaugarriak dituzten materialak lortu dituzte polimero erdikristalino batetik abiatuta.\nIrudia: Jatorrizko forma berreskuratzen duen eta bere burua konpontzea lortzen duen polimero erdikristalino bat garatu dute UPV/EHUko ikerketa batean.\nPoliziklooktenoarekin (polimero erdikristalino komertzial bat) lehendik egindako ikerketak oinarri hartuta, zenbait sistema polimeriko garatu ditu Nuria García Huete ikertzaileak. Polimero kateak elkarrekin gurutzatuta daudenean forma memoria duen materiala da poliziklooktenoa. Polimeroak gurutzatzeko dikumilo peroxidoa erabiltzen da eta deformatu ondoren bere jatorrizko egitura berreskuratzen du beroaren eraginpean jarrita.\nAzaletik hondatutako objektu bat (hondatua, baina apurtzera iritsi gabe) berotuz konpontzeko balia daiteke ezaugarri hau. Halaber, ikerketan frogatu dute mikrozutabeetan oinarritutako azaleko egitura batean forma-berreskuratzeko fenomenoak bere horretan jarraitzen duela eta gainazaleko kontaktu-angelua aldatzea lortzen dela. Horretarako, ur-tanta bat erabili dute, eta hala egiaztatu dute urak angelu desberdinak osatzen dituela gainazalarekin, laginaren deformazioaren arabera.\nPeroxidoak degradatu egiten dira denborarekin, baina. Polimeroa gurutzatzeko alternatiba lortu du ikertzaileak: gamma erradiazioa. Hala, zitotoxikotasunik eragiten ez duten hainbat material lortu ditu. Propietate mekaniko eta termikoak aztertu ondoren, forma-memoriaren portaera aztertu da eta, beste aditu batzuekin lankidetzan, forma-memoria polimeroaren bolumen librearekin lotzea lortu dute (alegia, molekulen arteko espazio librearekin).\nAukera berriak sortzeko asmoz, forma-memoria izateaz gain (deformazioak leheneratzeko aukera) bere burua konpontzeko gai diren materialak (materialaren beraren hausturak konpontzea) nola lortu jakin nahi izan dute ikertzaileek. Delft-eko Unibertsitate Teknologikoarekin lankidetzan (Herbehereak), ikusi dute ionomero izeneko beste polimero-mota batekin nahastuz lortutako poliziklookteno-nahasteek forma-memoriaren efektuari eusten diotela eta, gainera, berotuz bere burua konpontzeko gaitasuna dutela. Materialen bizitza erabilgarria luzatzeko aukera ematen du horrek. Polimero beretik abiatuta propietate ezberdinak dituzten materialak lor daitezkeela frogatu dute, beraz.\nEtorkizunean medikuntzan aplikazio praktikoak izan ditzaketen forma memoria duten material polimeriko ez-zitotoxiko berriak lortu dituzte. Forma memoriaren efektua mantentzeaz gain, berotzean bere burua konpontzeko gaitasuna duten materialak ere garatu dituzte, materialen bizitza erabilgarria luzatzeko balioko dutenak.\nUPV/EHUko komunikazio bulegoa: Berotuz bere burua konpontzea lortzen duen forma-memoriadun polimeroa.\nArgitalpen-data: 2017/09/25 · Atala: Dibulgazioa, EHUko ikerketa


Iñigo Iturrate Kolonbiara itzuli da presidentetzarako hauteskundeen bigarren itzuliaren behatzaile gisa\nKolonbiako bakearen etorkizunerako funtsezko hitzordu baten aurrean gaudela esan du legebiltzarkide jeltzaleak. “Herrialdeko politika guztiak bake akordioek baldintzatzen dituzte. Horregatik, garrantzitsua da Euskadin demokratizazio-prozesu honekin batera joatea”\nKolonbiako Hauteskunde Kontseilu Nazionalak gonbidatuta, Iñigo Iturrate jeltzalea Kolonbiako Bakearen Aldeko Euskal Taldeartea Bogotara itzuliko da gaur, igande honetan, ekainaren 19an, egingo diren presidentetzarako hauteskundeen jarraipena egiteko. Taldeartea maiatzean joan zen lehen bozketen garapena aztertzera, eta Hauteskundeak Behatzeko Misioan sartuko da, bozketa eta zenbaketa zaintzeko eta, horrela, hauteskunde-prozesuaren osotasuna eta gardentasuna bermatzeko.\nLehen itzulian sei hautagaitik bi bakarrik aukeratu zituen, Gustavo Petro eta Rodolfo Hernandez. Azken inkestek bi hautagaien arteko berdinketa teknikoa adierazten dute, gizartearen zatiketa handiaren erakusgarri. “Hauteskunde hauek Kolonbiaren etorkizun hurbilerako garrantzitsuak direla” ohartarazi du jeltzaleen ordezkariak. “Oso hitzordu garrantzitsua da, gai asko daude jokoan eta berezia da: bake Akordioen garapena. Emaitzen ondoren ikusiko dugu ea bake-prozesua inplementatzen den edo, aitzitik, geldituta geratuko den. Prozesu horrek gainerako guztia baldintzatzen du: politika publikoak, garapen ekonomikoa eta soziala, eta pertsona guztien eskubideak eta askatasunak”.\nKolonbiako gizarteak asko du jokoan hauteskunde hauetan, eta horregatik nabarmendu du Euskadik, bere erakundeek eta bere ordezkariek “demokratizazio-prozesu honekin batera jarraitu behar dugula. Igandean hauteskundeak normaltasun giroan eta berme osoz egin ahal izateko egongo gara.” Iturratek espero du Kolonbiako gizarteak, hamarkada askotako indarkeriaren ondoren, etorkizun baketsua eraiki ahal izatea, herrialde seguru eta adiskidetu batean.\nIgandean zehar, Legebiltzarreko ordezkaritzak Bogotako hainbat bozketa-postu bisitatuko ditu, prozesuaren martxa eta azken emaitzak egiaztatzeko. Kolonbiak Ivan Duque Errepublikako egungo presidentearen ondorengoa aukeratuko du egun horretan.


Lore dendak Floristum.ru-ra gonbidatzen ditugu\n- bezero berriak kosturik gabe!\nFloristum.ru-k tresna eraginkorrak eskaintzen ditu bezero berriak erakartzeko lore-dendetarako eta lore-dendetarako kosturik gabe.\nZerbitzua oso erraza da erabiltzeko:\nKargatu sortak sistemara.\nJaso eskaera berriak.\nErregistratzeak eta sisteman lan egiteak ez du inolako tasarik eskatzen.\nEz dago dirua sisteman sartu beharrik, gainera, funtsak gordetzeko funtzioa ez da ematen.\nhorrek ez du minutu bat baino gehiago behar, eta berehala loreak Floristum.ru-ra igo eta eskaera berriak jaso ditzakezu.\nLore-saltzaileen eta mezularien ekipamendu teknikoaren gutxieneko baldintzak.\nSistemarekin lan egiteko eta eskaerak burutzeko telefonoa besterik ez duzu, baita botoia errazena ere. Hori posible da SMSean oinarritutako jakinarazpen eta eskaerak kudeatzeko sistema ergonomiko sinple bati esker, lore-saltzaileen eta mezularien telefonoetan aplikazioak instalatzea eskatzen ez duena.\nBezeroen iritzia iritzietan.\nSalmentak areagotzeko, oso garrantzitsua da ulertzea bezeroak loreen banaketarekin zein pozik dagoen. Floristum.ru-k bezero bakoitzari jasotako sortari buruzko iruzkin bat egitera animatzen ditu.\nLore sortak Floristum.ru webgunean saldu ditzakezu:\nBanku transferentzia bidez pertsona juridiko gisa lan egiteko prest zaude.\nZure entrega zerbitzua duzu edo entrega zerbitzuetako bazkide zara.\nSistemaren batzordearekin ados gaude:% 20 sortak,% 10 lore bakoitzeko.\nGure bazkide dendak honela ikusten ditugu:\nFloristum.ru bazkideek zalantzarik gabe utziko dute bezeroa lorerik gabe, beti ere adeitsuak dira eta ez dute zailtasunen beldur. Saltokiek beren lanaren kalitatea, zerbitzuaren kalitatea etengabe hobetzea dute helburu, atariarekin batera garatzeko prest daude.\nIritzi onak dituzten dendak animatzen ditugu:\nFloristum.ru webgunean, bezeroek lana gustatu zaien, bidalketa kalitatearekin pozik daudela adierazi dezakete. Kalifikazio egokia ere eman dezakete. Estatistiken arabera, bezeroen erdiak baino gehiagok egiten dute hori, eta horrela sortzen da denden eta artisauen balorazioa. Eta oinarrian, artisauak eta lore dendak balorazio altuarekin webguneko bilaketaren emaitzetan agertzen diren lehenengoak dira.\nKontu berri bat ireki oraintxe bertan!


Martin Foley - Wikipedia, entziklopedia askea.\nMartin Foley, ezizenez "The Viper" ("Sugegorria"), (Dublin, 1952ko azaroaren 24a), irlandar krimen antolatuko burua bat da. Martin Cahill kriminalarekin elkarlanean kalean droga-trafikoan jardun zuen. Dublingo Crumlin auzoko McCormack-Foley kriminal familiaren kide nabarmena da.\n1952ko azaroaren 24a (67 urte)\nBere aurkako erailketa saikaera ugari jasan izan ditu, bera ere hainbat alditan zigortua izan da, tartean polizia bati matailezurra txikitzeagatik. 1984an Behin-behineko IRAk bahitu zuen, baina Phoenix parkean IRAkideen eta Gardaren arteko tiroketa aprobetxatuz ihes egitea lortu zuen.\nAzken aldaketa 28 otsaila 2019(e)an, 00:55(e)tan


Irekia Eusko Jaurlaritza - Gobierno Vasco :: URAk Gobela ibaiaren arroan uholdeetatik babesteko egindako lanak bisitatu ditu Ana Oregik\nURAk Gobela ibaiaren arroan uholdeetatik…\nSan Cristobal, Sailburu Ana Oregi, Solabarrieta, Madariaga eta Ansola Iturria: Irekia\n\nURAk Gobela ibaiaren arroan uholdeetatik babesteko egindako lanak bisitatu ditu Ana Oregik Iturria: Irekia\n\nLanen laugarren fasea amaituta, 1,44 eta 2,28 metro artean jaitsi da 100 urteko birgertatze-aldi bati dagokion uholde-kota aurreko egoerarekin alderatuta\n2008tik guztira zazpi zubi ordezkatu dira:Lexarreta, Jolaseta, Salsidu, Fadura, Leioako etorbidea, Metro Gobela eta Plentzia, eta oinezkoentzako bi pasabide Faduran eta El Carmenen\n2017ko urtarrilean amaituko dira Uribe Kostako zubitik, Fadurako polikiroldegi ondotik, alegia, Salsidura arteko lanak\nEusko Jaurlaritzako Ingurumen eta Lurralde Politikako sailburu Ana Oregik, URAren zuzendari nagusi Iñigo Ansolak, sailburuordea Iosu Madariagak eta zuzendaria Esther Solabarrietak gaur goizean bisitatu dituzte Gobela ibaiaren ur-goraldietatik babesteko URAk egin dituen lanak. 2008tik guztira zazpi zubi ordezkatu dira ibilgu osoan zehar (Lexarreta, Jolaseta, Salsidu, Fadura (frontoiak), Leioako etorbidea, Metro Gobela eta Plentzia), eta oinezkoen bi pasabide (Fadura-padeleko pistak eta El Carmen), Cristobal Valdéseko gainezkabidearen (Errekaganeko polikiroldegiaren parean) eta Salsidu kalearen arteko zatian ez baitzuten behar adinako sekziorik.\nAna Oregi sailburuak adierazi duenez “Gobelako laugarren fasea bukatuta, 100 urteko birgertatze-aldi bati dagokion uholde-kota 1, 44 eta 2,28 artean jaitsi da Gobelan esku hartu aurreko egoerarekin alderatuta. Hiri-eremu zabalak geratu dira, beraz, ur-goraldietatik kanpora”.\nBisitan zehar sailburuak eta URAren arduradunek aipatu dute lanek onura handia ekarriko diotela herriari eta ingurumena bikain errespetatu dutela. Gobelaren uraldietatik babesteko lanetan hainbat jarduera egin dira, eta honakoak dira aipagarrienak:\nSalsidu aldeko lanak\nPlaza txikitik hasi eta Salsidu etorbidean Gobela ibaiaren gainean dagoen zubitik ibaian gora ehun metrora arteko tartean ur-goraldien aurrean ahalmen hidraulikoa hobetzeko lanak egin ziren. Zehazki, zabalera aldakorreko albo plataforma bat sortu zen, ibilguaren paraleloan, ur-goraldietan urak pasatzeko leku handiagoa izan dezan uholde-eremu kontrolatu gisa, Gobela ibaiaren ibilgu naturala urak beheran daudenerako mantenduta.\nGobela ibaiaren ezkerraldean egin ziren lanak, eta ez zuten eraginik izan egungo ibilguan. Gobela ibaiaren sekzioa handitzeko, bestalde, Salsiduko zubia eraitsi eta berria eraiki behar izan zen eta eragindako hainbat zerbitzu leheneratu behar izan ziren. Aurrekontua 1.564.651,90 eurokoa izan zen eta lanak 2010eko martxotik 2011ko apirila bitartean egin ziren.\nEtxezuri-Larrañazubi tarteko lanak\nLeioako Etorbideko zubitik Larrañazubi ikastetxera arteko zatian Gobela ibaian egindako lanetan lur-kota jaitsi zen (uraldietan ura bertatik pasa dadin eta, era horretara, uraren maila jaisteko eta eremua urpean geratzeko arriskua murrizteko) eta Leioako Etorbideko eta Jolasetako zubiak eraitsi eta sekzio handiagoko berriak eraiki ziren. Aurrekontua 5.060.769,82 eurokoa izan zen eta lanak 2010eko ekainetik 2011ko abendura bitartean egin ziren.\nErrekagane zatiko lanak\nIbaiaren lehengo ibilgua zabaldu zen 11-13 metrora arte funtzionamendu hidraulikoa hobetzeko, eta 100 m-ko estaldura kendu zen eta uraren zirkulazioa oztopatzen zuten elementuak (zubiak eta bidegurutzeak) ordezkatu ziren. Hormigoizko pantailak eta zutoin-oholak jarri ziren ertzetako lurrari eusteko, ertzetan ibilgutik metro gutxitara zeuden eraikinetan asentuak eratzea eragotziz, eta bertako habitat naturala hobetu zen ingurumenean ahalik eta gehien integratzeko.\nLanak Errekagane kalean hasi ziren, Cristobal Valdés kalearen parean, eta ibaian gora jarraitu ziren leku horretan “Gobela ibaia Ubideratzeko Proiektua. I. Tartea, itsasoraino (Getxo/Bizkaia)" jarraituz egindako lanetara arte (1994). Lanak Leioako zubiaren parean amaitu ziren. Ubideratze-lanak guztira 762 metrotan egin ziren, eta ibaiaren aurreko trazadura jarraitu zen orokorrean. Aurrekontua 15.939.995,92 eurokoa izan zen eta lanak 2013ko urtarriletik 2016ko iraila bitartean egin ziren.\nLanak Uribe Kostako zubitik (Fadurako polikiroldegiaren ondoan) ibaian gora, Salsidu aldean egindako lanetara arte ari dira egiten. Jarduerak guztira 775 metro hartuko ditu, eta ibilgu osoaren ahalmen hidraulikoa handituko du.\nGobela ibaiaren bi ertzetako jarduerak ez du eraginik ibaiaren egungo ibilguan, eskuinaldean ez da esku hartuko Areetako futbol-zelaiaren eremuan eta futbol-zelaitik Uribe-Kostako zubira arte, eta ezkerraldean frontoien aldean eta futbol-zelaietako eremuan.\nGobela ibaiaren sekzioa handitzeak dakar Fadurako zubi zaharra eraitsi eta berria eraikitzea eta eragindako hainbat zerbitzu leheneratzea. Aurrekontua 2,6 milioi eurokoa da, eta lanak 2015eko abenduan hasi ziren eta 2017ko urtarrilean amaitzea dago aurreikusita.\n“Uholdeen aurrean babesteko lan bat bukatzeak gogoratzen digu egoera horiei aurrea hartu behar zaiela eta saihestu egin behar direla ibaietan ohikoak diren ur-goraldi naturalekiko sentiberak diren erabilerak: lekua utzi behar zaio ibaiari hazteko aukera izan dezan. Eta, aldi berean, erakundeak eta hiritarrak sentsibilizatzen ditu. Jabetu behar dugu beti dagoela uholde arriskua, eta lan handi honek nabarmentzen du garrantzitsua dela prebentzioa, eta pertsonak edo erabilera sentiberak ez direla jarri behar gure ibaietako ohiko ur-goraldi naturalen arriskupean. Erakunde eta herritar guztiok elkarri eskua emanda jardun behar dugu eta ibaiarena den eremua okupatzea dakarten hiri garapenak eta erabilerak saihestu behar ditugu, bai lurraldea artifizial bihurtzean ingurumenean eragiten diren kalteengatik –ibaiaren ekosistema hausten da– bai ibaiaren portaera naturalaren ondorioz pertsonak eta erabilera sentiberak babesteko ondoren sortzen den beharrarengatik" esan du Oregi sailburuak.\noregi_ibaizabal_gobela_eu.mp3 behera kargatu (1 MB)\nEsrher Solabarrieta, Álvaro San Cristobal


Euskara hautatu duten lau herritarren testigantzak - plaentxia.eus\nEuskara hautatu duten lau herritarren testigantzak\nEgoitz Unamuno 2017-04-02 16:57 Euskara\nEuskal hiztun guztiak –euskara baizik ez dakiten ume batzuk izan ezik- elebidunak dira; euskaraz gain, beste hizkuntza bat ikasi dute. Euskaraz egitea hautua da, eta batzuk hautatzen dute.\nIñaki, Cari, Esti eta Mikel. | Ikusi handiago | Argazki originala\nAma murgiakoa nuen eta aita barakaldokoa. Ez zekiten euskaraz. Legutioko amamak bazekien euskaraz, baina amak, gerrako kontuak zirela-eta, ez zuen ikasi. Nik jubilatu nintzenean heldu nion serio euskarari, konbertsazioetan ondo desenbolbitzeko gogoa nuelako. AEKn ibili nintzen eta Berbalagunen jarraitzen dut. Orain, lagunartean euskaraz egiten dugu beti, eta gustura nago.\nNik umetan ikasi nuen euskaraz, Herri Eskolako B ereduan. Ikasketak erdaraz egin nituen, baina praktiketan familia euskalduna egokitu zitzaidan, eta euskaraz egiten zidaten. Haurdun geratu nintzenean oso garbi neukan umeari euskaraz egingo geniola beti, bere ama hizkuntza euskara izan zedin. Halaxe egiten dugu, eta oso harro nago. Nik ikasten jarraitu nahi dut, nahi bezain ondo espresatzeko gaitasuna eskuratu arte.\nNire gurasoak Valladolidetik etorri ziren eta nik ez nuen euskararik jaso etxean. Umeak Ikastolan hasi zirenean hasi nintzen ikasten. Zortzi urte eman nituen AEK euskaltegian eta oroitzapen zoragarriak dauzkat; antzerkia eta beste hainbat kontu lantzen genituen-eta. Orain, norbaitek euskaraz egiten didanean, neuk ere egiten diot, eta errainarekin, esaterako, euskaraz egiten dut beti.\nNik etxean jaso dut euskara. Nire adineko jende gutxik egiten du euskaraz, baina badira gutxi batzuk euskaraz gehiago egiten dutenak. Haiekin euskaraz egiten dut nik ere. Duela urte batzuk kantuak idazten hasi nintzen, tartean, rap letrak. Gaiaren edo momentuaren arabera, euskara edo gaztelera aukeratzen dut. Euskarazko rapean, nire erreferentzia nagusia Glaukoma taldea da.


ariaupi's Profile | Blogariak.net\naktibo Duela 10 hilabete, 3 aste\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: What goes around comes around. Duela 11 hilabete, 2 aste\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Go figure. Duela 11 hilabete, 3 aste\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Lie through one’s teeth. Duela 11 hilabete, 3 aste\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Get it off one’s chest. Duela 12 hilabete\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Go south. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Wake up and smell the coffee. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Bear in mind. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Miss the boat. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: By hook or by crook. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: A wolf in sheep’s clothing. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Green with envy. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Turn someone on. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Cut to the chase. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: To be on the line. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Practice makes perfect. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Grab 40 winks. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: A nest egg. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: In the doghouse. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Sit on the fence. Oraintxe bertan\n-(e)k “Idioms galore, ingeles esaerak erraz ikasteko” gunean bidalketa berri bat idatzi du: Look who’s talking. Oraintxe bertan


Bakearen Nazioarteko Eguna da. Hausnartzeko gonbidapena | Bizkaiko Caritas\nPosted by Caritas Bizkaia on lunes, septiembre 21, 2020 · Leave a Comment\nGaur, irailak 21, Bakearen Nazioarteko Eguna da. Hala ezarri zuen Nazio Batuen Erakundeak, Bilera Nagusian, 1981ean. Bi hamarkada beranduago, 2001ean, egun hori “Indarkeria ezaren eta su-etenaren eguna” izendatzea erabaki zuten, aho batez.\nBeraz, egun hain berezia izanik, garrantzitsua da bakean bizitzearen garrantziaz hausnartzea eta gogoratzea munduko herrialde askotan utopia hutsa dela hori. Gatazkak modu positiboan kudeatzen ikasi behar dugu, ulertuz horiek ere bizimoduaren parte direla, eta berezko ditugula gure sozializazio-prozesuan.\nGatazkak aukerak izan daitezke egoerak eraiki eta eraldatzeko; edo atsegin ez ditugun horiek deseraikitzeko, eta gure egunerokoan ongizatea sortuko duten beste berri batzuk eraikitzeko. Hala ere, gatazkak ondo kudeatzen ez badira, arazoa konplikatuz joaten da. Orduan, gizakion arteko interakzio pozgarri eta produktiboa lortu nahi hori ezinezko bihurtzen da.\nGaurko egunez, gogoan hartu nahi ditugu une honetan munduan aktibo dauden gerra gatazka guztiak. Horietako asko luze irauten ari dira, eta konponbidea ez dago gertu. (Gatazken mapa: https://escolapau.uab.cat/). Siriako gerra, esaterako, 2011n hasi zen. 400.000 pertsonatik gora hil dira horren ondorioz, eta bost milioi herritarrek baino gehiagok beren etxetik eta herrialdetik ihes egin behar izan dute.\nBaina komunikabideetan hainbeste aipatzen ez diren beste gatazka batzuk ere badaude, hala nola Hego Sudanekoa edo Afrika Erdiko Errepublikakoa. Eta beste “gatazka ahaztu” batzuk, hala nola Malikoa, Kongoko Errepublika Demokratikokoa edota Somaliakoa. Kasu horietan, indarkeriaz gain, muturreko pobrezia, gosetea eta gaixotasunak dira azaroa, bereziki zigortutako lekuak baitira.\nHonduras, Mexiko, Kolonbia eta Venezuelan ere, esaterako, ezegonkortasun politiko handia bizi dute. Kalean indarkeria handia dago, eta horrek herritar asko bertatik alde egitera behartzen ditu.\nAskotan entzuten dugu atzerritarrak beren herrietara itzuli beharko liratekeela, batez ere iruditzen zaigunean harrera-herrialdeetan krisi ekonomikoak sortzen direla. Baina ahaztu egiten zaigu pertsona horiek bizia arriskuan jarriko luketela etorri ziren lekura itzulita.\nUlertu beharko genuke gerratik, pobreziatik, beldurretik eta minetik ihesi egindako bide horretan, pertsona “zauritu” horiek itxaropen bila ari direla, beren bizimodua bakean hasteko aukera baten bila.\nGerretatik ihes datozen anaia-arrebei harrera eginez ospa dezakegu Bakearen eguna, tolerantzia, errespetu eta anaitasunean oinarritutako komunitateak sortuz, aurreiritzi eta beldurrak alde batera utzita.


Zahartzaroaren Erreferentziazko Zentroaren lehen tramitea, martxan - Artikulua - ORAIN Gipuzkoa\nZahartzaroaren Erreferentziazko Zentroaren lehen tramitea, martxan\nAldundiak Pasaiako Portuko Agintaritzari eskatuko dio jabari publikoko partzelak desatxikitzea.\nGipuzkoako Foru Aldundiak Pasaiako Portuko Agintaritzari eskatuko dio Herrera Iparraldeko portuko jabari publikoko ondasunak desatxikitzea. Hala onartu du gaur Diputatuen Kontseiluak. Orain, Espainiako Sustapen Ministerioari dagokio erabakia hartzea. Partzela horretan kokatuko da, hain zuzen, zahartzaroaren eta mendekotasunaren arretarako erreferentziazko zentroa, Etorkizuna Eraikiz-eko proiektu estrategikoetako bat.\nAldundiak gizartearen zahartzeari aurre egiteko duen plangintzan kokatzen da proiektua, Imanol Lasa foru bozeramaileak gaurko agerraldian azpimarratutakoaren arabera. Gogorarazi duenez, 55 urtetik gorako pertsonak biztanlego osoaren % 35 ziren 2017an, eta 2031. urterako, berriz, kopuru hori % 46,5ra igoko dela diote biztanlegoaren proiekzioek. “Horrek esan nahi du mendekotasun graduren bat baloratuta duten pertsonen kopurua ere nabarmen igoko dela: gaur egun 29.000 daude, eta 39.000 izango dira 2031an. Lehen mailako erronka dugu”, ohartarazi du.\nIldo horretan, azaldu du foru erakundeak estrategia integrala jarri duela martxan Etorkizuna Eraikiz dinamikaren barruan fenomeni horri aurre “berme guztiekin” egiteko, eta “aste gutxiren buruan” aurkeztuko dela jendaurrean. “Ezin dugu geldirik egon, zahartzearen olatuak gainetik nola pasatzen gaituen ikusten. Arazoa indentifikatuta daukagu dagoeneko. Gizartearen kezka nagusietako bat dugu, eta gaurtik hasita egin behar diogu aurre, elkarlanean eta esperimentazioan oinarrituta”, nabarmendu du.\nAurreratu duenez, Pasaiako Erreferentziazko Zentroa eraikitzea da plangintza horren neurri nagusietako bat. Baita berrikuntza unitate bat sortzea ere, “etorkizuneko erronka honek dakartzan aukera ekonomikoak aprobetxatzeko” hala nola zilarrezko ekonomia deritzona garatzea. Aurtengo aurrekontuetan 1,5 milioi euro bideratuko dira proiektura bere osotasunean, Lasak gogorarazi duenez.\nHospitalillo izeneko partzela portuaren eta hiriaren arteko interakzio gunean kokatzen da eta 4.800 metro koadro inguru dauzka. Desatxikipenak ahalbidetuko du bertan ibilgailu arinentzako lur azpiko arparkalekua eraikitzen hastea, eta horren gainean kokatuko da Zentroaren eraikina. Bozeramaileak adierazi du datorren legealdian hasiko direla eraikina egiteko lanak. Azpiegitura honek ehun gela, 20 apartamentu tutelatu inguru eta eguneko zentro bat edukitzea aurreikusten da, adinekoentzako zerbitzuak guztiak ere. Partzelaren desatxikitzea eskatzea “ezinbesteko tramitea” da bi ekipamenduak eraikitzea posible egingo duen “plangintza legala eta administratiboa” abian jartzeko\nBerrikuntza unitatea, berriz, aurten bertan jarriko da martxan. Lasak aurreratu duenez, lehen proiektu berritzaileak ere “laster” aurkeztuko dira, eta pertsonan oinarritutako arreta edukiko dute ardatz nagusi gisa. “Adinekoen egoitzetan dauden pertsonen bizi kalitateak lotura estua dauka egoitzen diseinu arkitektonikoarekin eta giroarekin, baina baita arreta ereduarekin ere. Hori dela eta, Etorkizuna Eraikuz-eko lan ildo honen bidez, bi alor horietan sakontzea da gure asmoa”.\nEra berean, Pasaialdearen biziberritze integralaren aldeko apustuan kokatu ditu proiektu horiek. “Legealdi honetako lehentasunetako bat dugu biziberritzea, eta hemen ere aurrerapauso handiak ikusten ari gara. Lanean jarraitzen dugu badiako bizilagunen aurrean hartu genuen konpromisoa betetzeko, hau da, arlo guztietan beraien bizi-kalitatea hobetuko duten inbertsio eta proiektu zehatzak gauzatzeko: ekonomian, gizarte arretan, kultur eta kirol ekipamendutan…”.\nA-15eko tunelean lanak\nBilkura berean, oniritzia eman zaio San Lorentzo-Larreko tuneleko egokitze proiektuari, A-15 autobidean, Iruñeko noranzkoan. Esleipen aurrekontua 5.780.814,49 eurokoa da, guztira, eta lanak burutzeko epea, berriz, lau hilabetekoa. Erabiltzaileen segurtasuna, eta tunelaren gailuak hobetuko ditu proiektuak, europar araudiarekin bat. 1995. urtean ireki zen, 780 metroko luzera dauka, eta Europa barneko sarea osatzen duen tuneletako bat da. Azken urteetan, horren barruan luizi batzuk gertatu dira; hori dela eta, alde batetik estaldura sendotuko da, eta bestetik, instalazio gutiak modernizatuko dira.\nAktuazio hauek aurreikusten ditu proiektuak, besteak beste: hainbat egonkortze konponbide; drainatze sarea eta isurien bilketa berritzea; eraldaketa zentro bakarrean biltzea tuneleko instalazioen energia horniketa; equipo elektrikoen berritzea; argiztatze sistema berritzea -horretarako, LED teknologia erabiliko da, ustiapen kostua gutxitzeko; bide kudeaketa eguneratzea, zirkulazioa eta aforalekuak kontrolatzea, azkeneko teknologiak erabiliz; Gorabeherak Automatikoki Antzemateko sistema (GAA) jartzea; erabiltzaileekin komunikatzeko sistema eguneratzea -horretarako, SOS zutabeak berrituko dira eta megafonia sistema jarriko da-.\nProiektua gauzatzeko beharrezkoa da hodian zirkulazioa mugatzea eta kontrako hodira desbideratzea, hau da, obrak irauten duen denboran bypass egoeran egongo da. Era berean, zirkulazioa egoera horretan dagoela, ezingo dute bertatik igaro 3 m-ko zabalera eta 4,5 m-ko garaiera gainditzen duten ibilgailuek. Neurri horietatik gora daudenek ordezko bideak hartu behar dituzte; horretarako, mezu aldakorreko panelen bidez eta obra seinale finkoen bidez ohartaraziko zaie. Batez beste 13.500 ibilgailu igarotzen dira bertatik egunero.\nNeguko plana indarrean ez dagoen tartean egin behar dira obrak. Hori horrela, aurtengo azaroaren 15a baino lehen amaiturik egin daitezen programatuko dira lanak. Foru bozeramaileak adierazi duenez, horrelako inbertsioak nahitanahiezkoak dira lurraldean “errepide sare eredugarria” edukitzen jarraitzeko, “gipuzkoarrek inkesta guztietan oso ondo baloratzen dutena, kontserbazioari eta mantenuari dagokienez bereziki”.\nHelburu sozialeko entitateentzako lokala\nBestalde, Kontseiluak onartu du Donostiako Euskal Herriaren Adiskideen Elkartearen Pasealekuan kokatutako lokala egokitzeko obren exekuzio proiektua. Aurrekontua 830.962,45 eurokoa da eta lanak burutzeko epea, berriz, zortzi hilabetekoa. Donostiako Udalak lagatako lokala da; bi solairu dauzka, eta guztira 766,74 m2ko azalera. Elkarte mugimenduaren garapenerako bulego berriak kokatuko dira bertan, helburu sozialeko elkarte eta erakundeek erabil ditzaten, Gizarte Zerbitzuen Mapak jasotzen duen moduan. Gausark arkitektura estudioak idatzi du lokala egokitzeko proiektua.\nLasak azpimarratu duenez, Aldundiaren helburuetako bat da hirugarren sektoreko entitateek beraien ohiko jarduera “ahalik eta ondoen” gauzatzeko bitartekoak edukitzea, materialak zein giza arlokoak, “ezinbesteko partaideak direlako Gipuzkoako gizarte arretarako sistemaren egituran. Foru erakundeak elkarlanerako hitzarmen finkoak dauzka lurraldeko hirugarren sektoreko 50 elkarterekin, eta beste 120 baino gehiagora iristen da diru laguntzen bitartez, horietako asko tamaina txikikoak.


Premiazko neurriak exijitzen ditugu, sektore guztietan hedatuta dagoen lan heriotzen sarraskiarekin bukatzeko | LAB SINDIKATUA\nEkintza Sindikala Premiazko neurriak exijitzen ditugu, sektore guztietan hedatuta dagoen lan heriotzen sarraskiarekin bukatzeko\nBeste lan heriotz bat gertatu da gaur, Arabar Errioxako Eltziego herrian oraingoan, ardogintza sektorean. Bodegas Eguiako 56 urteko langile batek (J.A.E.G.) lan istripua izan du goizean, jasotako lehen informazioen arabera, errobot-makina bat gainera erori eta harrapatuta gelditu ondoren. Larrialdi zerbitzuak bertaratu eta ospitalera eraman dute, baina bertan hil egin da. LAB sindikatuko delegatua zen aipatutako upategian. Gure elkartasun eta babes osoa adierazi nahi diegu hildako langilearen familia eta gertukoei.\nZentzu honetan, euskal gehiengo sindikalak deituta, datorren asteazkenean, urriak 13, elkarretaratzea egingo dugu Eltziegoko herriko plazan, 12:00etan, “Prekaritatea hiltzailea. Lan istripu gehiagorik ez” leloarekin. Zendutako langilea, herrian lan egiteaz gain, bertan bizi zen.\n49 langile hil dira gutxienez Euskal Herrian, urtea hasi denetik. Odolusteak ez du etenik, eta agintariek beste alde batera begiratzen jarraitzen dute, isilik. Egiturazko arazo bat da lan heriotzena, ez da zori kontua, prekaritatea da. Hain zuzen ere, lan heriotzek ez dute diskriminatzen, sektore guztietan hedatuta dago odolustea, prekaritatea bezala.\nLan heriotzak ez dira bakarrik eraikuntzan edo industrian gertatzen. Joan den astean arrantza sektoreko langile bat hil zen, ardogintza sektoreko bat oraingoan, azken hilabeteotako basogintza sektoreko adibideak hor ditugu, heriotz ez traumatikoak, in-itinere gertatutakoak eta lan gaixotasunak ahaztu gabe. Langile guztiak gaude arrisku bizian. Arazo hau agenda politikoan kokatu behar dute behingoz, lehentasunez. Ezin dugu horrela jarraitu.


Gari Uranga: «Aurreikuspenak bete dira, eta maila polita ematen ari gara KAE 1 ligan» - Zarauzkohitza.eus\nGari Uranga: «Aurreikuspenak bete dira, eta maila polita ematen ari gara KAE 1 ligan»\nAiora Larrañaga Solaberrieta 2018-07-10 10:31\nGari Uranga, ZAEko entrenatzailea (Aritz Mutiozabal)\nEnbata traineruaren entrenatzaile Gari Uranga gustura dago taldea egiten ari den denboraldi hasierarekin. Zarautz seigarrena izan zen larunbatean, Zumaiako estropadan; bigarren txandan lehiatu zen, eta bigarren bukatu zuen. KAE 1 ligako silkapenean seigarren postuan daude, 30 punturekin.\nSeigarren postuan sailkatu zarete asteburuko estropadan. Zer sentipenekin bukatu zenuten jardunaldia?\nSentipen onarekin amaitu genuen, estropada nahiko osatua egin baikenuen. Gero, ohorezko txandako denborak ezagutu genituenean, gure sentipenak baieztatu egin ziren. Pedreñak bi segundo eta erdi atera zizkigun gure txandan, eta Lekittarrarengandik 13 segundora geratu ginen. Oro har, oso gustura gaude estropadan zehar egin genuen lanarekin.\nSeigarren postuan kokatuta zaudete sailkapen nagusian. Denboraldi hasierako aurreikuspenak betetzen ari al dira?\nEgia esan, denboraldi hasieran markatu genituen helburuak betetzen ari gara. Neguko estropadetan aurkarien maila zein zen ikusi genuen, eta gu zein postutan egon gintezkeen aztertu genuen horren arabera. Bagenekien sailkapenaren buruan dauden taldeak gure aurretik ibiliko zirela, baina estropadaren batean edo bestean aurreko postuetan aritzea zen gure asmoa, Getarian pasa zen moduan. Aurreikuspenak bete dira, eta maila polita ematen ari gara KAE 1 ligan.\nEmaitzak ikusita, arraunlariak animatuta al daude?\nTaldea motibatuta dago. Iazko denboraldiarekin alderatuta aldaketa dezente izan ditugu taldean, eta aurten arraunlari gazteekin bigarren txanda irabazteko lehian egoteak giro ederra sortu du. Mutilak motibatuta eta indartsu daude, eta oso lan ona egiten ari dira entrenamenduetan eta estropadetan.\nArraun adituek KAE 1 ligako maila nabarmendu dute. Nola ikusten da liga barrutik?\nKAE 1 liga indartsu dago. Sailkapenaren buruan dauden lauzpabost taldeak Eusko Label ligarako sailkatzeko borrokan ari dira. Astillerok eta Pedreñak, esaterako, oso arraunlari onak dituzte, aurreko urteetan TKEn garaipenak lortu dituzten mutilak, eta hori antzeman egiten da uretan. Bestalde, Lekittarrak ontziko eta Getariako arraunlariak ez dira aurretik aipatu ditudanak bezain ezagunak, baina lan bikaina egiten ari dira, eta entrenatzaile oso onak dituzte gainera.\nSailkapenean gure aurretik dauden taldeak Eusko Label ligari begira daudela uste dut, eta guretzat oso aberasgarria da asteburuero horiekin lehian aritzea, horrek talde bezala indartzen baikaitu.


1881 per SAGARDI da Kataluniako Museu d’Historia-ko jatetxea. Hirian parekorik ez duen tokia da, bistak ditu Bartzelonako portura, eta Mediterraneoko sukaldaritzari eskaintzen da oso-osorik, itsasotik hasi eta lurreraino. Esperientzia osatzeko, Terrassa de les Indianes dago, Bartzelonako portura bistak dituen koktelera garaikidea.\nHonako proposamen gastronomiko hauek ditu, nagusiki: unean bertan prestatutako arrozak, Bartzelonetako lonjatik ekarritako itsaski eta arrainak, eta parrilako okelak. 1881 per SAGARDI jatetxearen sukaldeak hurbilean ekoizten diren produktuen alde egiten du eta baita mediterranear eta kataluniar sukaldaritzako klasikoenen alde ere.\n1881ean Merkataritzako Biltegi Nagusi zaharrak eraikitzeko proiektuari ekin zitzaioan ingelesek mundu osoko kaietan hedatu zuten estiloari jarraituz. Hasi Liverpooleko portutik eta Buenos Aireseko Puerto Maderokoraino, gure harribitxi honetara iritsi arte, historiak eta kulturek herriak eta pertsonak batu izan dituzte. Egun, Kataluniaren historia azaltzen duen museoaren gainaldean jarririk, Grupo SAGARDIk toki aparta prestatu du gastronomiari, sentiberatasunari eta emozioari bide emanda. Gastronomiak ere azaltzen baitu nortzuk garen.\n1881 per SAGARDIko terraza zabala toki aparta da Bartzelonako eraikinen hodeiertza harrapatzeko, bista bikainak eskaintzen baititu, eta bista horiez sormen handiko koktelaz eta zizka-mizkarako karta oso bat dastatuz eta gure disko-jartzaileen musika entzunez goza dezakezu. Era horretan, indianeak omentzen ditugu, hots, ehun estanpatu kataluniarrak, XIX. mendeko Kataluniako merkataritzaren ardatz izan zirenak.\nTelefonoa: +34 932 210 050\n12.00am – 23.00pm\nMuseu d’Historia da Bartzelonako portu zaharrean oraindik gordetzen den eraikin bakarra Kataluniaren historia azaltzeko (1881ean eraikitakoa da).


#EtxetikZuzenean Jaialdi Birtuala\nCOVID-19ren eragina murrizteko prebentzio neurri gisa kultura ekitaldiak bertan behera geratu diren egun hauetarako, Marruma elkartetik proposamen berria heldu da: martxoaren 16an #EtxetikZuzenean Jaialdi Birtuala egingo dute.\nMarruma Kulturak-en sare sozialetatik jakinarazi dutenez, ekimena 17:30ean abiatuko da eta Instagram-en bitartez jarraitu ahal izango da zuzenean.\nBertan, honako artista hauek arituko dira:\n18:00etan Sara Azurza\n19:30ean Dama Beltzak\nGainera, gonbidapena zalbaldu dute ekimenaren baitan hitzordu gehigotan parte hartzeko interesa duten taldeei.\nHona hemen zabaldu duten oharra:\nCOVID-19a dela eta, denon esku dago arduraz jokatu eta ahal den heinean etxetik ez ateratzea. Ez da gugatik bakarrik, baizik gure helduak babesteko modu onena delako geratu beharko genuke denok etxean. Errealitate honen aurrean, bertan behera geratu diren kontzertu guztiak ikusita eta jendea motibatzearren, jaialdi birtual bat sortzeko aukera ikusi dugu instagram-direct erabiliz. Eta hemen daude astelehenean joko duten artisten kartela:\n17:30 LUMI @lumimusika18:00 SARA AZURZA @saraazurza18:30 AUTUMN @autumnmusicss19:00 JULEN @its.julen19:30 DAMA BELTZAK @damabeltzak20:00 SERGE @sertx_serge20:30 ILARGI @ilargi_a\nIkusleek instagram-direct ezagutzen ez baduzue, egin beharrekoa: egin zaitezte goiko instagrameko jarraitzaile, eta jartzen duen orduetan, zuen perfilen goikaldean ikusi ahal izango dituzue #EtxetikZuzenean jaialdiko kontzertuak.Gainera, artistekin interaktuatu ahal izango duzue: galderak egin, abestiak eskatu, eskerrak eta animoak eman...\nTalde gehiago interesatrik badaude, egingo ditugu horrelako jaialdi gehiago.Interesatuak: etxetikzuzenean@gmail.comInfo+: https://t.me/EtxetikZuzenean\n2020eko martxoaren 16an 04:24etan


mendia • ZUZEU\nMendiaren aurpegi alaia - Hogei urte bete ziren atzo, Gasherbrum II mendia igotzetik bueltan Felix Iñurrategi zendu zela, eta Ramon Olasagastik Pyrenaica aldizkarian -2000. urteko hirugarren alean...\nHartz aro Honako idatzia enbata.info ataritik ekarrri dugu hona, Andde Sainte-Marieren eskutik. Hartz aro Azken hamarkadetan mendiaren erabilpena aldatu da. Lehen animale basatien eta ar...\n1981ean sortu zen hamahiru anaia-arrebatan gazteena. Mutil kozkorra zelarik Ganzabal taldearekin egindako lehendabiziko mendi irteera haiek gustatu zitzaizkion, antza, 2003an, 21 urte zituela, Broad P...


Idependentziaren aldeko aldarria eramango du GaztEHrriak Bruselara - Debagoiena - Goiena.eus\nIdependentziaren aldeko aldarria eramango du GaztEHrriak Bruselara\nMiren Manias 2010-05-14 17:21\nMaiatzaren 29an izango da hori eta Europako Batasuneko egoitzaren aurrera eramango dute, hain justu ere. Etorkizunean Euskal Herri independentean bizi izateko aukera ukatzen zaiela argudiatzen dute euskal gazteriaren eskubide politiko eta zibilen aldeko mugimenduko kideek.\nGazteriaren beharrei erantzungo dien mugimendua sortzeko asmoa dutela adierazi dute. Euskal Herrian bizi izateko irtenbide bakarra independentzia da haien ustetan, eta aukera hori ukatu egiten zaiela salatu dute.\nHorregatik, maiatzaren 29an Bruselara eramango dute independentziaren aldeko aldarria euskal gazteriaren eskubide politiko eta zibilen aldeko mugimenduko kideek, eta ekintza horrekin bat egiteko deia egin diete herritarrei.\nHorrez gain, mugimendu horren alde pasa den apirilaren 2an Durangon egindako lehen indar erakustaldiak izandako arrakasta nabarmendu dute, eta Espainiako eta Frantziako poliziek Euskal Herriko hainbat gazte atxilotu izana salatu dute ere.


Maite Peñak oraingo hau “legealdi soziala” izango dela azpimarratu du - Gipuzko Buru Batzarra\nMaite Peñak oraingo hau “legealdi soziala” izango dela azpimarratu du\nGizarte Politikako diputatuak legealdirako departamentuaren helburuak azaldu ditu Batzar Nagusietan, Elkar-EKIN planaren garapena eta gizartearen zahartzearen abordatze integrala nabarmenduz\nMaite Peña, Gizarte Politikako foru diputatua, gaur goizean agertu da Gipuzkoako Batzar Nagusietan, egungo legealdiko helburuak eta lan-ildoak azaltzeko, Elkarrekin Gipuzkoa batzarkide-taldeak eskatuta. Bertan, diputatuak azpimarratu du oraingo hau “legealdi soziala” izango dela, eta pertsonetan zentratutako arreta, komunitatearen garapena, berrikuntza soziala eta hirugarren sektorearekin elkarlana, “Elkar-EKIN gizarteratzeko plana garatzeko eta gizartearen zahartzearen erronkari heltzen jarraitzeko oinarriak” izango direla azaldu du.\nForu diputatuak azaldu du gizarte politikek “leku nabarmena” izango dutela Gipuzkoako Foru Aldundiaren Plan Estrategikoaren barruan. Eta zehazki, departamentuko bost helburu estrategikoak aurkeztu ditu, honela laburbiltzen direnak: foru-konpetentzia diren prestazioen eta zerbitzuen horniketa eraginkorra garatzea; zerbitzu guztietan pertsonen bizi kalitatea hobetuko duen arreta ematea; gizarteko beharren bilakaeraren araberako sare publikoaren eskaintza egokitzea; zaintza formula berriak sustatzea; eta Gipuzkoako gizarte zerbitzuen sistemaren antolaketa, gestioa, eraginkortasuna eta bideragarritasuna hobetzea.\nHorretarako, Maite Peñak ekintza-lerro nagusienak nabarmendu ditu: “Legealdiko giltzarriak izango dira gizarte zerbitzuen mapa zabaltzea, Elkar-EKIN estrategiaren bidez gizarteratzea garatzea eta bide horretan sakontzea, eta gizartearen zahartzearen erronkari modu integralean heltzea -Adinberri estrategiaren bidez, besteak beste-. Helburu bakar batekin, geroz eta desberdintasun gutxiago izango dituen eta geroz eta kohesionatuagoa izango den Gipuzkoa bat eraikitzea”.\nElkar-EKIN Gipuzkoako gizarteratzerako\nMaite Peñak azpimarratu du: “Ahalegin guztiak egin behar ditugu sustapen ekonomikoa bultzatzeko eta kohesio soziala lortzeko, inklusioa hobetuz eta ahultasun eta bazterketa sozialean dauden pertsonen bizi kalitatea hobetuz. Horretarako, kalitatezko enpleguaren sarbidean eta mantentze-lanetan sakondu behar dugu, eragile publiko, pribatu eta gizarte zibilekoen inplikazio handiena lortuz”. Helburu horrekin, legealdi honetan Elkar-EKIN enplegagarritasunaren eta aktibazio inklusiboaren estrategia zabalduko da, eta diputatuaren hitzetan, “Gipuzkoan gizarteratzeko agenda finkatuko dugu: gizarte bazterketa egoeran dauden pertsonen arreta hobetuz, kohesioa eta inklusioa aktibatzeko proiektuak sustatuz, gizarte babeserako beste sistema batzuekin koordinazioa sendotuz eta komunikazioan eta sentsibilizazioan sakonduz”.\n“Beharrezkoa da gizarte sendo bat izatea herri aurreratu bat izaten jarraitu nahi badugu. Horrek esan nahi du gizarte kohesioa behar dugula, desberdintasun gutxi, babeserako sistema justu bat eta gizarte integratzailea”, adierazi du Peñak. Horregatik azpimarratu du “funtsezkoa” dela gizarte zerbitzuen eraginkortasuna eta jasangarritasuna bermatzea, gizarteko beharrei erantzuteko gai izango den gizarte babeserako sistema egokituz, “errespetuz, justiziaz eta erantzukizunez, etorkizuneko bideragarritasuna eta ongizatea bermatuz”.


Ostegunean, 2018ko martxoaren 8an, 18:00etan, Kotte Ecenarro Hendaiako alkateak eta Michelle Mounios-Adurriaga Hendaiako euskara ordezkariak Hendaia Euskaraz ekimenaren bederatzigarren edizioa aurkeztu zuten. Martxoaren 8tik 18ra izango da, eta aurtengo eslogana, “Euskara mundu digitalean”.\nLEHENENGO MUGAZ GAINDIKO GIZARTE EKONOMIAREN JAIA\n2018ko otsailaren 8an (osteguna) 16:30etik goiti, elkartasun ekonomia sozialaren muga-gaindiko 1. Topaketaren karietara, ETESS proiektuko partaideek (Hendaiako Udala, Seignanx-eko enplegurako Batzordea, ANEL Nafarroako enpresa sozialen elkartea, Konfekoop -Euskadiko kooperatiben konfederazioa) ESS besta antolatzen dute, denei irekia, otsailaren 8an, “Les Variétés” zine aretoan.\nHendaia, ekonomia, ETESS, ESS\nEZOHIKO KIROL HITZORDUA HENDAIATIK ABIAN\n2018ko otsailaren 3an, Romain DA FONSECA abiatuko da lera zakurrekin Pirinioen 1.zeharkaldia osatu asmoz. Gertakari honetan, lehen aldiz saiatuko dira Pirinioak zeharkatzen izan ere orain arte ezaguna den ibilbide bakarra Alpeetan dago (Paul-Emile Victor, Michel Perez eta Jacques Flotard-ek sei zakurrekin egin zutena 1938an, Nizatik Chamonix-era).\nHendaia, kirola, Romain da Fonseca\nZINEMA EUSKARAZ HENDAIAN URTARRILAREN 22AN\nHandia ikusteko aukera izango da Variétés zineman. Proiekzioaren ondoren Aitor Arregi eta Jon Garaño egileekin iritziak partekatzeko aukera izango da, pintxo batzuen inguruan\nHendaia, Handia, Zinema\nHENDAIAKO BIXINTXO BESTAK URTARRILAREN 19TIK 28RA\nUrtero, urtarrilean, “San Bizente” bere patroiaren eguna ospatzen du Hendaiak. Kortsarioz mozorrotutako haurren desfilearekin hasten da jaia, Etienne Pellot (1765-1856) Hendaiako azken kortsarioaren ikur gisa. Era berean, patata tortilla lehiaketa antolatzen da, haurrek egiten dituzte tortillak bertan bildutakoen usaimenaren plazererako. Hainbat joko antolatzen dira haurrek eta helduek ongi pasatzeko. Pilotariak, jokoak, bazkariak izaten dira herriko jai horietan. Hiriko bestek urte hastapena markatuko dute lehenik urtarrilaren 19an ostiralarekin, festen irekitzearekin ospatuko den Pellot eta Neskatxaren etorrerarekin, arratsalde apalean , Herriko Etxean. 21:00etan, D. Ugarte pilotalekuan, Alos Quartet «Garden”, Oreka TX musika taldeek eta Aukeran Dantza Konpainiak ikuskizun zoragarria eskainiko dute, ikusle guztien gozamenerako. Ikuskizuna dohainik.\nHendaia, Bixintxo, jaiak


21:51, 3 maiatza 2015ko berrikusketa\n04:54, 8 martxoa 2013ko berrikusketa (aldatu)\nt (Robota: hizkuntza arteko 65 lotura lekualdatzen; aurrerantzean Wikidata webgunean izango dira, d:q44512 orrian)\n21:51, 3 maiatza 2015ko berrikusketa (aldatu) (desegin)\n[[Fitxategi:Snow-cholera-map.jpg|thumb|[[Londres]]en 1854an izandako izurritea [[John Snow]] doktoreak aztertu zuen, eta mapa hau egin zuen, historian izan den lehenengo azterketa epidemiologikoa. Puntuek hildakoak adierazten dituzte; gurutzeek, berriz, gaixoek edandako uraren jatorri ziren putzuak.]]\n'''Izurritea''', '''izurria''' edo '''epidemia''' lurralde eta denbora berean biztanleen zati handi bati erasotzen dion [[gaixotasuneritasun|gaixotasuna]]a da. Lekuan lekukoa izan daiteke (munduko leku zehatz batean) edo orokorragoa. Hainbat [[kontinente]]takoa edo mundu osokoa denean, [[pandemia]] hitza erabiltzen da. Beste mota bateko eritasunekin loturik egon daitekeen arren, termino hau [[gaixotasun infekzioso]]ekin erabiltzen da batez ere.\n== Izurria endemikoa den lurraldeak ==\nIzurria eritasun [[endemikoendemismo|endemikoa]]a da Tibeten, Indian, Mesopotamian, Erdialdeko Afrikan, Hego Ameriketako zenbait lurraldetan eta Ipar Ameriketako mendebalean. Sendagaiak: [[estreptomizina]] eta [[kloranfenikol]]a. Eritasuna endemikoa den lurraldeetan, txertoak erabiltzen dira, eragin handikoak, baina immunitate aldi murritzekoak.\n== Izurriteen adibideak ==\n* [[Sukar hemorragiko biriko|Sukar hemorragikoa]]a.\n* [[Izurri buboniko]]a\n* [[Izurri Beltza]]


Download Microsoft OneNote 2010en 32 biteko ediziorako eguneratzea (KB2493983) from Official Microsoft Download Center\nMicrosoft OneNote 2010en 32 biteko ediziorako eguneratzea (KB2493983)\nBertsioa:1.0Fitxategi-izena: onenote2010-kb2493983-fullfile-x86-glb.exeArgitalpen-data:2011/03/03Fitxategi-tamaina: 7.4 MB\nJakintza baseko (KB) artikuluak: KB2493983\nEguneratze horri buruzko informazio espezifikoa aurkituko duzu Microsoft Knowledge Base-ko Microsoft OneNote 2010en (KB2493983) 32 biteko ediziorako eguneratzea artikuluan.\nMicrosoft OneNote 2010en 32 biteko edizioa baduzu, egin eragiketa hauetariko bat:Erabili Microsoft Update (gomendatua). Windows Update-ko eta Office Update-ko eguneratzeak leku bakar batean biltzen ditu Microsoft Update-k eta lehentasun handiko eguneratzeak automatikoki jasotzeko eta instalatzeko aukera eskaintzen dizu.Instalatu Microsoft OneNote 2010en 32 biteko ediziorako segurtasun-eguneratzea (KB2493983). Horretarako, jarraitu urrats hauek:Deskargatu .exe fitxategia. Horretarako, egin klik orriaren goialdeko Deskargatu botoian. Ondoren, gorde fitxategia ordenagailuaren disko gogorrean.Exekutatzen ari diren programa guztiak ixtea komeni da.Windows esploratzailean, egin klik bikoitza ordenagailuko disko gogorrean gorde duzun .exe fitxategian. Gero, jarraitu pantailako jarraibideei.Informazio-teknologietako profesionalentzako baliabideak\nEguneratze horri buruzko informazio gehiago nahi izanez gero, ikus Microsoft Knowledge Base-ko Microsoft OneNote 2010en 32 biteko ediziorako eguneratzearen azalpena (KB2493983) artikulua.


Arratzuko Udala - Arratzuko Udalak euskal kultura sustatzen dau herritarrei zuzendutako bertsolaritza eta esku pilota ikastaroak doan eskeiniz\nArratzuko Udalak euskal kultura sustatzen dau herritarrei zuzendutako bertsolaritza eta esku pilota ikastaroak doan eskeiniz\nArratzuko Udalak herriko bizitza sozio-kulturala aberastearen alde egiten dau, euskal kultura sustatuz antolatzen dabezen ekintza sozio-kulturaletan. Helburu honegaz, Arratzuko Udalaren Kultura Arloak udazken honetarako ikastaro programa zabala prestatu dau.\nHerritarren partaidetza sustatzeko doako Bertsolaritza klaseak antolatu dira. Klase hauek martitzenetan eskeiniko dira bi txandatan, 18:00etatik 19:00etara, umeentzako, eta 19:00etatik 20:00etara nagusientzako. Geure kirola sustatzeko esku pilotaren doako klaseak eskeiniko dira, barikuetan 18:30etatik 20:00etara.\nArratzun eskeintzen diren beste ikastaroen artean Yoga hastapenarena dago, astelehen eta eguenetan 18:30'etatik 20:00etara, hilero 20€ko kuotagaz; Zumba, martitzenetan 18:00etatik 19:00etara, 10€ko kuotagaz hilean; eta joskintza, egueztenetan 18:00etatik 20:00etara, 20 €ko kuotagaz hilean. Erroldatuta ez daudenek 10€ gehiago ordaindu beharko dabe.\nKlaseak urrian hasi dira eta hiru hilabeteko iraupena izango dabe. Ikastaroak urtean zehar jarraipena izatea aurreikusten da arratzuarren erantzunaren arabera.


Egina dago | Berria.eus\n2012-02-14 / Iñaki Lasa Ustariz - Kontseilua\nKontsumitzaile euskaldunon hizkuntza-eskubideak sistematikoki urratzen segituko dute, eta urraketa horrek ez du babes juridiko eragingarririk izango. Horixe da, eta ez besterik, Eusko Legebiltzarrean hartu zen erabakiaren ondorioa. Alderdi sozialistak euskararen kontrako tamainako erasoa egiteko erabiltzen dituen argudio nagusien inguruko hausnarketa egitea da artikulu honen xede nagusia, Vicente Reyes jaunak otsailaren 8ko iritzi artikuluan plazaratutakoak.Hizkuntza-politikaren funtsa progresibotasuna dela argudiatzen dute behin eta berriro. Hizkuntza baten normalizazio prozesua beti da progresiboa, definizioz da progresiboa, baina hizkuntza-politikak epe eta helburu zehatzak izan behar ditu. Hori da noizko zer lortu behar den politika egoki baten printzipio zuzentzailea da. Hori horrela egin ezean, nora eza nagusitzen da. EAEn euskaren normalizazioarekin zerikusia duen arautegian kasu bakarrean erabiltzen da printzipio hori, hau da, zikiratu berri duten dekretuan. Lehen inkesta soziolinguistikoa egin zenetik, 1991tik, alegia, ezagutzan izan dugun hazkundearen proiekzioa eginez, ia 200 urte beharko lirateke ezagutza unibertsalera iristeko. Gauza bat da progresibotasuna eta beste bat, oso desberdina, progresibotasunaren kontzeptua erabiltzea euskararen normalizazioa eragozteko; izan ere, denbora faktoreak kasu guztietan hizkuntza gutxiagotuaren kontra jokatzen du eta. Euskararen normalizazioak helburu eta epe zehatzak behar ditu, hala nola ebaluazio zorrotza ere.Arautzea ez dela egokia diote sozialistek Vicente Reyesen ahotik. Borondatea eta sustapena dira bidea; baina, badaezpada ere, gaztelania ezagutu beharrekoa da, Konstituzioaren aginduz. Espainiako nazionalitatea duen herritarrak ezin du argudiatu gaztelania ez duela ezagutzen; hori bai, katalanek beren estatutu berrian katalana ezagutu beharrekoa zela idatzi eta erreferendumean onartu zutenean, artikulua kendu behar zen, inposizioa zelako. Hori gutxi balitz bezala, Plataforma per la LLengua-ko lagunek egin zuten lan bikainean gaztelania ezartzen duen 500 arau bildu dute; horietako asko alor sozioekonomikoari begirakoak, etiketak eta beste.Euskararentzat ezin da, baina gaztelania koplexurik gabe arautzen da. Ez dugu ikusi inoiz Vicente Reyes jauna neurri horien kontra inolako iniziatiba parlamentariorik hartzen.Garbi esan nahiko genuke, hizkuntza-politika saihestu ezina dela, beti egiten dela. Gaizki ohituta gaude Euskal Herrian, oraindik ere jende askok pentsatzen du hizkuntza-politika euskararen aldekoa bakarrik dela. Ezer ez dago errealitatetik harago; euskararen aldekoa ez denean, gaztelaniaren hegemoniaren aldekoa da hizkuntza-politika. Euskara ez dakien kontseilaria hautatzea hizkuntza-politika da, 3 urte pasata jario onargarriz hitz egiteko gaitasunik ez duen lehendakari bat izatea ere hizkuntza-politika da, eta, adibidez, euskalduntzen ez duten irakastereduak indarrean edukitzea, horrela legea betetzen ez dela jakinda, hori ere, hizkuntza-politika da.Merkataritza jarduneko gaiak ezin ditu Administrazioak arautu, alor pertsonen artekoak dira eta. Pertsonen arteko harremanak ezin omen ditu Administrazioak arautu, baina Kanarietako Maspalomasen, esate baterako, 1.500 euroko isunak ezartzen dira gaztelania ez erabiltzeagatik.Administrazioak ahal du edo ezin du arautu alor sozioekonomikoko establezimenduetan nola hitz egin behar den? Borondatea behar da horretarako, sozialistek ez dutena, ez dutelako euskara normalizatu nahi eta euskaldunon hizkuntza-eskubideen urraketa sistematikoak berdin dielako. Zehapenak ez dira tresna bat besterik giza-eskubideak diren hizkuntza-eskubideak babesteko. Zehapenik gabeko araua diskurtso hutsa da, inor lotzen ez duena eta ondorio praktikorik izango ez duena.Bestalde, oso eztabaidagarria da dekretuak bere barruan biltzen dituen enpresak pribatuak ote diren; izan ere, kudeaketa pribatua izan dezakete, baina zerbitzu publikoa eskaintzen dute. Gogoan izan dezagun erregai hornitzaileak, garraio enpresak, saltoki handiak, telekomunikazio enpresak dirutza irabazteaz gain, administrazioen laguntzak jasotzen dituztela eta zerbitzu publikoa eskaintzen dutela. Zinismoan murgiltzen da Vicente Reyes jauna dekretuaren aldaketa argudiatzeko lanpostuak galduko zirela esanda. Enpresa horiek ez dute zailtasunik dekretua betetzeko; gainera, Vicente Reyes jaunak ez daki betetzen ote duten ala ez, Eusko Jaurlaritzak ez baitu inoiz aztertu betetze maila. Azterketa bakarra Kontseiluak egindakoa da, eta garbi ikusten da enpresa batzuek ahalegina egin duten bitartean beste batzuk ez dutela egin; beraz, ez da zailtasun arazoa, borondate arazoa baizik.Hizkuntza-paisaia, informazioa erregula daitekeela dio Reyesek, baina ez aurrez aurrekoa. Bi urteko epean enpresek honako hau ziurtatu behar zuten: kartel edo errotuluetan ageri den informazioa, katalogoak, inprimakiak, kontratuak, abonatuen gidak, telefono publikoetan agertzen den informazioa, txartelak, informazio elektronikoa… 30 urte enpresa horiek seduzitzen eta dirua eskaintzen pasatu ondoren ez badira gauza eskubideak babesteko, jakin nahi dugu zer egingo duen alderdi sozialistak hor esaten direnak bermatzeko.Azkenik, diskurtsoa borobiltzeko, belaunaldi berriak naturaltasunez erabiliko dutela euskara lan munduan kontatzen digu Reyes jaunak. Hala ere, jakin badaki hori ez dela posible izango. Haren alderdia da euskalduntzea lortzen ez duten irakastereduen defendatzaile nagusia, euskara ikasi nahi ez duten irakasleen babeslea. Nola hitz egingo dute belaunaldi berriek euskaraz, lan munduan hezkuntza-sistemak ez baditu euskalduntzen? Reyes jaunak jakin beharko luke pertsonek ez dituztela espazioak euskalduntzen, ez bada horretarako hizkuntza-politika eragingarria abiatzen. Gaur egun, gizarte espazioek gizabanakoak erdaldundu egiten dituzte, euskara erabiltzea etengabe eta sistematikoki eragotzita gaitasun komunikatiboa galtzen delako. Gizarte-espazioak euskaldundu ezean, ez dago aurrera egiterik euskararen normalizazioan; horrexegatik, hain zuzen, egiten du Reyes jaunak ordezten duen alderdiak dekretuaren kontra.Konpromisoa behar dugu, gardena, dudarik gabea, euskara normalizatu nahi duten indar politikoen aldetik hizkuntza-politika berria eta eragingarria abian jartzekoa. Bitartean, herritarron esku egongo da enpresa horiei eragiteko aukera, kontsumitzaileak garen aldetik, gure dirua non gastatu nahi dugun erabakiz.\nIñaki Lasa Ustariz - Kontseilua


'Bihotz salataria' antzezlana ikusteko aukera egongo da Mutrikun - Lea-Artibai eta Mutrikuko Hitza : Lea-Artibai eta Mutrikuko Hitza\n'Bihotz salataria' antzezlana ikusteko aukera egongo da Mutrikun\nEmanaldia gaztetxean izango da, domekan [urriak 18], 18:00etan, eta sarrerak leihatilan salduko dituztela aurreratu dute. Obra Edgar Allan Poe idazlearen kontakizun labur batean dago oinarrituta.\nIñaki Ziarrusta aktorea, obra antzezten. Argazkia: ATX teatroa\nATX Teatroaren Bihotz salataria antzezlana ikusteko aukera egongo da domekan, 18:00etan, Mutrikuko Gaztetxean. Sarrerak 5 euro balio ditu, eta egunean bertan leihatilan salduko dituztela esan dute.\nObra Edgar Allan Poe idazle estatubatuarrak 1843an The Pioneer aldizkarian argitaratu zuen kontakizun labur batean dago oinarrituta (The Tell-Tale Heart).\nSinopsia. Narratzaile batek behin eta berrriro esaten du ez dagoela zoratuta, nahiz eta bere zentzumenak oso zorrotzak izan, entzumena batez ere. Berarekin bizi den agureak begi urdin argi bat dauka, eta horrek narratzailea aztoratzen du.\nEgun batean, agurea lotan zegoela, begia irekita zuela ikusi zuen eta hiltzea erabakitzen du. Hil eta gero, gorputza zatitzen du, eta zoru azpian gordetzen ditu gorputz zatiak.\nAgurearen oihuak entzuten dituen auzoko batek deituta, hiru polizia agertzen dira etxean. Hiltzaileak etxe barrura pasatzeko esaten die, agurearen logelara eramaten ditu eta eurekin batera jesartzen da lasai-lasai hizketan.\nHalako batean, buru barruan agurearen bihotz taupak entzuten hasten da, hasieran astiro-astiro, baina bere buruko burrunba hori gero eta ozenago egiten da, gero ozenako entzuten ditu taupadok, jasanezin bihurtu arte. Errealak edo imajinarioak diren taupada misteriotsu horiek bere onetik atera arazten dute, eta bere delitua aitortzen du.


Gaiari buruzko orrialdea ikus ezazu\nMugazgaindiko mugikortasunak dituen erronken aitzinean, Euskal Herri-Aturri Mugikortasunen Sindikatuak, Hendaiako Herriko Etxeak, Irungo Udalak, Bidasoa-Txingudi Patzuergoak bai eta haiei lotu 3 partaidek Akitania Berri, Euskadi, Nafarroa Euroeskualdeak, Hondarribiko Udalak eta Donibane Lohizuneko Herriko Etxeak SMARTMOB proiektua asmatu dute.\nPartaideek ikuspuntu berria bultzatzen dute: erabiltzailea baliabidearen erdigunean kokatzen duen mugikortasun iraunkor eta adimentsua,.\nSMARTMOB mugazgaindiko mugikortasun iraunkorraren jokagaiei ematen die arrapostua lurralde jakin baten gainean, hau da, Bidasoa-Hego Lapurdiren lurraldean, erdigunea Txingudi badian delarik (Hendaia, Irun, Hondarribia).\nBidasoa-Txingudi bizi arroa:\nEguneroko mugimenduen % 90 autoz egiten dira;\n11 000 auto egunero Pausuko zubian eta bi aldiz gehiago Santiagokoan,\nLekualdaketen ia % 40 hurbileko mugimenduak dira.\nMugazgaindiko mugikortasunaren plana telekarga (pdf – 1,47 MB – leiho berria)\nSMARTMOB mugazgaindiko proiektuaren 3 urterako (2018-2021) aurrekontua 2 108 627 €koa da.\nProiektu horren diruztapenaren % 65 Eskualdeen Garapenerako Europar Funtsak (FEDER) ordaintzen du Interreg V-A Espainia-Frantzia-Andorra (POCTEFA 2014-2020) programaren barnean. POCTEFA programa horren xedea Espainia, Frantzia, Andorra mugazgaindiko espazio horren ekonomia eta gizarte integrazioa areagotzea da. Laguntzak mugazgaindiko ekonomia, gizarte eta ingurumen jardunen garapena bilatzen du lurraldearen garapen iraunkorra bultzatzen duten estrategiak elkarrekin garatuz.\nIturria: Euskal Elkargoa


Adolfo Mentaberry, XIX. mendeko bidaiari euskaldun ezezaguna — Museo Zumalakarregi Museoa\nBere biografo nagusiak, Pablo Martín Asuerok, dio Mentaberry euskalduna zena, nahiz eta non jaio zen ez dakien. Espainiar diplomaziako partaide, 1865.ean Damaskoko kontsul-orde hautatua izan zen eta 1867.ean Konstantinoplako ordezkaritza diplomatikora aldatua. Bertan bi urtez lan egin ondoren Pekingo espainiar legazioko idazkari nagusi hautatu zuten.\nBere Ekialde Hurbileko esperientzia Viaje a Oriente: de Madrid a Constantinopla liburuan jaso zuen, garaiko lurralde hauen deskribapen onenetakoa eskainiz.\nKonstantinopla, egungo Istanbul. Irudiaren iturria\nBitxiagoa izan zen Txinarako bidaia. Pekinera iritsi bezain laister, 1869.eko azaroan, jakin zuen arazo ekonomikoak medio bere postua urte bukaeran desagertzen zena. Beraz, 1870.go urtarrilean, lanik gabe geratu eta bueltan Madrilera jo behar izan zuen.\nHemen zenbait aldizkaritan kolaboratu ostean bere liburuak argitara eman zituen. Txinarako bidaiarenean, Zeilan, egungo Sri Lanka, Singapur edo Saigon maisuki deskribatzen dizkigu.\nMerkatua Saigon-en. Le Tour du Monde, 1875\nBere idazlanak aztertzerakoan bi ikuspegi nagusitzen dira. Bata bidaiari erromantikoarena, bestea, europear kolonialismoak begiak Txinan jarri berri zituenean, diplomatikoarena.\nAntzerkia Pekinen. Irudiaren iturria\nDena den, merezi du testu hauetara hurbiltzeak garaiko txinatar ohituren zuzen zuzeneko berri ematen baitigu, gizartea, antzerkia edota exekuzioei kapitulu bana eskainiz.\nExekuzioa Pekinen. Le Tour du Monde, 1864


Bidasoako Begiradak 2017 Argazki Lehiaketa | Parque Comercial Txingudi\nBidasoako Begiradak 2017 Argazki Lehiaketa\nArgazki guztiek hazbeteko 300 pixeleko bereizmena izan beharko dute gutxienez, eta 15 x 20 cm-ko tamaina gutxienez.\nOriginalen entregarako epea 2017ko martxoaren 31n irekiko da eta irailaren 30era arte iraungo du.\nAukeratutako 50 argazkiak Txingudiren webgunean ikusgai izango dira urriaren 6tik 31ra, eta Txingudi Merkataritza Guneko bezeroek euren gogokoenak bozkatu ahal izango dituzte.\nLehiaketan parte hartu duten argazkien artetik Txingudi Merkataritza Parkeak hautatu ahal izango ditu Txingudi Merkataritza Parkeko 2017. urteko egutegia egiteko aukeratu direnak edo beste publizitate erabilerak geroaldian. Egutegiaren kasuan, eta egutegiaren beraren diseinua dela-eta, zabalerako formatuko argazkiei emango zaie lehentasuna hautatzeko orduan.\nLehiaketan parte hartzeak honako hau dakar: lehiaketan parte hartzen duten argazkiei buruzko eskubideak Txingudi Merkataritza Parkeari lagatzea.\nEra berean, Txingudi Merkataritza Parkeak eskubidea izango du gutxieneko kalitate-maila ez duten edo gustu onaren aurka doazen argazkiak kontuan ez hartzeko edo ez onartzeko.


IV. Eufemiano Iturri sarian izena emandakoak\nGaur arte Eufemiano Iturrin izena eman dutenen zerrenda dakazute hemen ikusgai. Izena eman ez dutenak, mesedez agertu daitezela zapatuan 16:00etarako Saninazion gauzak fundamentuz egin ahal ditzagun. Earra inskripzioa gaztek! Eskerrikasko danoi!\nSaninaziok 2010. Egitaraua.\nAurten berriro ere Saninazio jaien antolakuntzaren ardura bere gain hartu du LGAk, baina urtero bezala auzotarrei gogorarazi nahiko genieke antolakuntza beraien eskuetan uzteko prest gaudela edozein momentutan, antolaketa lanetan laguntzeari utzi gabe. Ea auzotarren artean mogimendurik ikusten dugun! Animo! Bestetik esan, aurtengo egitaraua azken urteotan klasiko bihurtu ditugun ekintzekin datorrela eta espero dugula jai hauek berezi egiten dituen kutsu herrikoi berezi hori ere aurten izatea. Gu horretan saiatzen gara gutxienez, bai prezio herrikoiak jartzetik hasita, baita jendearen partehartzea eskatzen duten ekintzak antolatuz. Gauza gehio antolatu nahiko genituzke, ideiak badaude baina jende faltak, hauek alde batera uztera behartzen gaitu... Hortaz, berriro ere, jendea antolakuntza lanetan parte hartzera animatzen dugu. Bukatzeko, eskerrak eman nahiko genizkie beraien laguntzagatik Muruazpi Elkarteari Caravanas Oñateri eta Ibargutxi Kirolak-i.\n19:30 Txupinazoa Saninazioko plazan.\nOndoren kolesterol banaketa bertso eta trikitixaz lagundurik. Debalde! Tragoak ez eh!\n20:00 Josu Mujika hil zuteneko 35. urteurreneko omenaldi ekitaldia.\n23:00 Rock kontzertua beheko txoznan. Malenkonia, Krell eta Elbereth\n04:00 Paperezko txapel lehiaketa beheko txoznan. Eurra papiroflexiai!\nUZTAILAK 31, LARUNBATA\n11:00 Bolo txapelketa Hotel Mauleon bolatokian.\n12:30 Jubilatientzat luntxa Muruazpin. On egin!!\n16:30 Mus txapelketa Muruazpi elkartean.\n17:00 Eufemiano Iturri lV. Mendi bizikleta eta oin-lasterketa saria. Saninazio plazatik abiatuta Korostira igoera. Jeitsierarako kaskoa ekartzen ez ahaztu!\n18:00 Herri kirolak Saninazio plazan.\n19:00 Eufemiano Iturri lasterketako sari banaketa Saninazio plazan.\n20:30 Paella erraldoia ardo ta sagardoz lagundua. bukatzeko postre ederra, dena 2 euroren truke. Afaria antolatzeko edozein laguntza eskertua izango da.\n23:00 Rock kontzertua beheko txoznan. Mothership, Hardwave eta P.K.U.\n23:00 Dantzaldia goiko plazan "Jo ta Hanka" taldearen eskutik. Dantzarako gogoz etorri!\n03:30 Artistez beteriko Karaokea beheko eszenatokian. Animatu, izena eman eta abestia aukeratu gauean zehar txoznako barran! Abesteko dituzun gaitasun ezkutu horiek dastatu nahi ditugu!\nArratsaldean zehar auzoa txukundu eta desmuntaia, jaiak bakarrik antolatzen ez diren bezala, ez bait dira bere kaxa jasotzen... Agertu!!\nEgitaraua PDF formatoan jeisteko klikatu datorrena Sani 2010 egitaraua\nAurten ere Eufemiano Iturri saria Saninaziotan!\nSaninaziotako egitarau osoa kaleratu ez bada ere, kirolariek lasterketa behar bezala prestatu dezaten lasterketaren inguruko informazioa denon eskura jartzen dugu. Aurten gainera oinezkoen lasterketa eta guzti!\nAurtengo Saninaziotan ere Eufemiano Iturri saria izango dugu. Parte hartu nahi dutenek hilaren 26a arte izena eman ahal izango dute Gaztetxean, Karibe Zaharrean eta Maiatzan, debalde.\nAurten, berritasun bezala oinezkoen lasterketa izango denez, izena ematerakoan eskertuko genuke argi jartzea bizikletaz edo oinez parte hartuko den, honek irteera antolatzeko lanak asko erreztuko dizkigulako. Lasterketa hilaren 31an, larunbatean izango da, arratsaldeko 5etan oinezkoei irteera emango zaielarik eta ondoren, denbora tarte bat utzita, mendi bizikletadunei.\nSari banaketa goiko txoznan izango da, 19:00etan eta mendi bizikletako aurreneko 3 sailkatuek garaikurra izango dute, eta ordea, oinezkoen aurrenekoari soilik emango zaio aurten garaikurra, partehartzea nolakoa izango den ez dakigulako.\nUrtero bezala, Ibargutxi Kirolak-en eta Caravanas Oñateren eskutik material zozketa izango da. Nola ez, gure eskerrik beroenak horrelako laguntza eskeintzeagatik.\nAnimatu parte hartzen eta ingurukoak animatu!\nkartela tamaina handian HEMEN


Euskaraldian izena eman eta txapak jasotzeko mahaia auzoetan - Usurbil - Noaua.eus\nEuskaraldian izena eman eta txapak jasotzeko mahaia auzoetan\nNoaua Aldizkaria 2020-11-02 09:10\nAhobizi nahiz Belarriprest guztiok ate joka dugun 2. Euskaraldirako izen emateko garaia dugu. Usurbilen ekimena sustatzeko hilabeteak lanean daramatzan herri batzordeak mahaia jarriko du aste honetan zehar txoko ezberdinetan, inskripzioak bideratu eta txapak jasotzeko.\nBadator 2. Euskaraldia, azaroaren 20tik abenduaren 4ra euskara ahotan gehiago, gehiagorekin eta gehiagotan hartzea sustatu nahi duen ariketa kolektiboa. Prestatzen hasteko garaia da jada. Batetik entitate parte hartzaileak izango ditugu; erakunde nahiz lantoki, talde, elkarte edota herri eragileak. Ariguneen edo euskaraz lasai aritzeko guneen bidez parte hartuko dute datorren Euskaraldian. Iraila amaieran itxi zuten haiei zuzenduriko izen ematea. Estreinako edizioan bezala, oraingoan ere norbanakoek parte hartuko dute; Ahobizi (lehen hitza beti euskaraz. Euskaraz ulertzen duten guztiekin beti euskaraz) eta Belarriprest-ek (euskaraz dakienari euskaraz aritzea eskatuko dio, egoeraren arabera euskara erabili). Izena emateko epea zabalik dago azaroaren 19ra arte.\nIzen emate eta txapa banaketa mahaia\n2. Euskaraldia erakartzen ari den parte hartzearen adierazle argiak diren zenbait datu segidan; 421 udalerri eta 6.737 entitateek bat egin dute ekimenarekin Euskal Herri osoan. Entitateok 8.174 egoitza dituzte eta 25.091 arigune sortzeko prozesua abiarazi dute. Norbanakoei dagokienean, jada ia 70.000 herritarrek ere Ahobizi nahiz Belarriprest gisa parte hartzeko inskribatu dira.\nUsurbilen Euskaraldia bideratzeko hilabeteak lanean daramatzan herri batzordea mahaia jartzera doa egunotan gune desberdinetan. Bi helbururekin; batetik, ekimenean izen emateko aukera egongo da eta era berean, txapa ere aldi berean jaso ahalko da. Lehen edizioko txapa jasoa baduzu hura berrerabil dezakezu datorren edizioan, bestela herri batzordearen mahaian eskatu, egun, toki eta orduotan:\nIzen emateko beste bideak eta informazio gehiago:\n-Belarriprest:“Lekua, gaia edo egoeraren arabera erabakitzen dut euskaraz noiz eta norekin egin. Agian, ez dut beti euskaraz egingo ulertzen duten guztiekin, baina euskara dakitenek niri uneoro euskaraz hitz egitea nahi dut; eta horixe eskatzen diet modu esplizituan”.\n-Ahobizi:“Euskaraz ulertzen duten guztiekin euskaraz egiten dut uneoro. Kideek euskaraz ulertzen ote duten ez dakidanean lehen hitzak, beti, euskaraz egiten ditut; euskaraz ulertzen badute, euskaraz jarraitzen dut. Batzuetan zaila den arren, elkarrizketa elebidunetan ere euskarari eusten diot kideek ulertzen dutenean”.


Diru bilketa 2012/Itzulpena/Orri nagusia eta lelo mezuak - Meta\nDiru bilketa 2012/Itzulpena/Orri nagusia eta lelo mezuak\nThis page is a translated version of the page Fundraising 2012/Translation/Landing Page and Banner messages and the translation is 100% complete.\nBanners round one\nHonen dei pertsonala\nJimmy Wales Wikipediaren sortzailea\nWikipedia irabazi-asmorik gabeko erakundea da, baina munduko 5. webgunea da, hilero 450 milioi pertsona hartzen dituena. Gure independentzia atxikitzeko, ez dugu inoiz ad edo gehigarririk martxan jarriko.\nGooglek eta Yahook milaka zerbitzari eta langile dituzte. Guk 800 zerbitzari eta 150 langile ditugu.\nHau irakurtzen duen orok 5$ emanez, urtean zehar egun batean soilik ekin beharko genioke dirua biltzeari. Mesedez, egin diru-emaria Wikipedia doan atxikitzeko.\nWikipedia irabazi-asmorik gabeko erakundea da eta 5. webgunea da mundu osoan, 450 milioi pertsona hartuz hilero. Gure independentzia babesteko, ez dugu inoiz ad edo gehigarririk jartzen webgunean.\nGooglek milioi bat inguru zerbitzari ditu. Yahook 12.000 langile ditu gutxi gorabehera. 800 zerbitzari eta 150 langile soilik ditugu guk.\nHau irakurtzen duen guztiak 5$-eko emaria egingo balu, urtean zehar egun bakar batez soilik egin beharko genuke diru-bilketa. Egin ezazu emari bat Wikipedia aske izaten jarraitzeko.\nBanners and LP's Round 2\nWikipediako editore baten dei pertsonala\nbatez besteko dohaintza\nWikipedia irabazi-asmorik gabeko erakundea da eta 5. webgunea da mundu osoan. 450 milioi pertsona hartuz hilero, goi mailako webgune batek dituen kostuak ditugu: zerbitzariak, elektrizitatea, alokairuak, programak, langileak eta lege-laguntza.\nGure independentzia atxikitzeko, ez dugu inoiz ad edo gehigarririk martxan jarriko. Gobernuetatik ez dugu ezer jasotzen. Emariei esker funtzionatzen dugu: 5$ da arruntena, batezbestekoa 30$ izaten da.\nHau irakurtzen duen guztiak 5$ emango litu, gure diru-bilketa ordubetean amaituko litzateke. Lagundu iezaguzu, mesedez, diru-bilketa amaitzen eta Wikipedian lanean jarraitzen.\nHau irakurtzen duen bakoitzak ogitarteko baten prezioa emango balu dirutan, gure diru-bilketa ordubetean egina izango litzateke. Diru-bilketa lehenbailehen bukatu eta Wikipedian lanean jarraitzeko lagundu iezaguzu.\nEmariak eginez, Wikimedia Fundazioarekin, Wikipedia eta beste proiektuak kudeatzen dituen irabazi-asmorik erakundearekin eta Estatu Batuetako bere zerbitzu-hornitzaileekin alegia, emarien pribazitate-politikari jarraiki ari zara informazio partekatzen.\nEz diogu inori saltzen zeure informazioa. Argibide gehiagorako, irakurri gure emari-politika <http://wikimediafoundation.org/wiki/Donor_policy/en>.\nWhere your donation goes box text\nZure diru-emaria nora doan\nTeknologia: zerbitzariak, banda-zabalera, mantenua, garapena. Wikipedia 5. webgunea da munduan eta beste goi mailako webguneek xahutzen dutenaren zati txiki batez soilik jarraitzen du aurrera.\nJendea: Beste goi mailako 10 webguneek milaka langile dituzte. 140 langile ditugu soilik. Horrela, zure emariak probetxuzko inbertsioa dakar eraginkortasun handia duen irabazi-asmorik gabeko erakunde batean.\nRetrieved from "https://meta.wikimedia.org/w/index.php?title=Fundraising_2012/Translation/Landing_Page_and_Banner_messages/eu&oldid=22151725"\nThis page was last edited on 9 October 2021, at 14:34.


Udalak, garapenaren aldeko lankidetzarako diru laguntzak banatu ditu. — Oñatiko udala\nUdalak, garapenaren aldeko lankidetzarako diru laguntzak banatu ditu.\nJaso ziren 33 proiektuetatik 27 diruz babestuko ditu.\nUdal gobernu taldeak erabaki du jada, nazioarteko lankidetzarako zuen diru poltsaren zati handi bat zein egitasmotara bideratu; 93.000 euro zituen xede horretarako eta 88 mila pasa banatu ditu. Banoia Chernobilekin, Gurutze gorria, Bubulum taldea, Felix Baltistan Fundazioa, Oñatiko komite internazionalistak, HERMANSOLOÑA, Mali elkartasuna, Zazpi udaberri, Iñaxio Biain eta Juane Ignacio Agirre frantziskotarrak, Luis Arregi agustinoa, Parrokiako misio taldea, Rigoberta Menchú fundazioaren izenean Iker Zelaia, Mundu solidarioa helburu taldearen izenean Leire Etxeberria, Maria Luisa Ugarte edota Mari Karmen Markuleta misiolariak eta TAU fundazioa dira, besteak beste, udalaren diru laguntza jasoko duten erakundeak eta ordezkariak.\nDiru laguntza handiena hiru proiektuk jasoko dute aurten: HERMANSOLOÑAk, Argentinara materiala bidali eta konponketa nahiz dinamizazio lan ezberdinetarako 16.000 euro jasoko ditu. Arrasateko “mundu solidarioa helburu” elkarteak 12.500 euro jasoko ditu. Nicaraguako komunitate batean minusbaliotasuna duten gazteen integrazioa lortzea helburu duen egitasmoa aurkeztu du. Eta Zarauzko ACOES elkarteak berriz, beste 12.000 euro jasoko ditu Hondurasen gizarte bazterketa arriskuan dauden adineko pertsonentzako babes etxe bat eraikitzeko. Aipatu hiru proiektuak Latinoamerikan gauzatuko dira, udalaren diru laguntza eskatu eta izango duten gehienak bezala.\nDiru laguntza hauek, arlo ezberdineko proiektuak babestera zuzenduko dira. Ikasketa bekak, prebentzio eta trebatze programak, osasun materiala eta azpiegitura egin edo hobetzeko proiektuak nagusi dira aurten ere.\nOsasun arloari dagokionez, adibidez, Iñaxio Biain frantziskotarrak Paraguayn, leuzemia duten umeei osasun laguntza eskaintzeko proiektua bultzatuko da. Egitasmo honek, urtero udalaren diru laguntza jasotzen du. Rigoberta Menchú fundazioaren eskutik, Mexikoko Guerrero estatuan, ama eta haurren heriotza tasa eta desnutrizioa gutxitzeko osasun zerbitzuak hobetzeko egitasmoa diruz lagunduko da eta Dominikar Errepublikan eta Baltistanen ur hornidura hobetzeko proiektuak babestuko dira.\nBUBULUM taldearen eskutik Nikaraguan, nekazal eremuetan bizi diren haur berezien bizi kalitatea hobetu eta tratu txarrak eta eraso sexualak jaso dituzten haur eta gazteei laguntzeko programa diruz lagunduko da eta Nikaraguan baita ere, Debagoienako gurutze gorriak, fenomeno naturalek ortuak kaltetu ez ditzaten nekazaritza praktika egokiak bultzatzen duen proiektua aurkeztu du. Oñatiko Komite internazionalistek ere, Chiapas estatuko hainbat komunitateetan elikadura segurtasuna finkatzeko egitasmoak bultzatzen ditu.\nHezkuntza arloan berriz, Mali elkartasun ataldeak, ortu lan, baso birlandaketa eta ganadugintzan ikasleak trebatzeko formazioa babesten du. SERSO San Viator erakundeak, Burkina Fason neska-mutikoak nahiz helduek oinarrizko ikasketak izan ditzaten eskolaratze egitasmoa aurkeztu du eta TAU fundazioak berriz, Marokon, Fez hirian, neskatila eta emakumeen hezkuntza hobetzeko proiektua diruz laguntzea eskatu du.\nHoriek, jaso eta diruz lagunduko diren garapen proiektuetako batzuk dira. Herrian bertan sentsibilizazio ekintzak egiteko ACESMA elkarteari eta Mundu solidarioa helburu taldeari diru laguntza emango zaie.\nAurten, lankidetzarako diru laguntza hauek emateko banaketa sistema aldatu egin da. Proiektuak besteak beste duten inteses eta koberturaren arabera puntuatu dira eta 80 puntutik gora lortu duten 27ak diruz lagunduko dira. Lortutako puntuazio horren arabera gainera, diru laguntzaren portzentaia handiagoa edo txikiagoa izango da.\nUdalak aurten nazioarteko lankidetzarako 93.000 euro zituen eta dagoeneko, esan bezala, 88.000 pasa banatzea erabaki du. Urtea amaitzerako geratzen diren ia 5.000 euroak zein proiektu edo ekintzetara bideratu erabakiko da.


Egunkaria aurrera » Irakurle izango zirenak, lehen albistea idazten\n2015, ekainak 24\nDuela 25 urteko udaberrian, Euskaldunon Egunkaria sortzeko dirua biltzeko kanpaina egin zuten. Helburu horrekin, Euskal Herriko auzo eta herrietan 185 batzorde eratu ziren. 3.000 boluntario inguru ibili ziren euskarazko egunkari nazionalaren proiektua ezagutarazten. Egunkaria Egunak ere antolatu ziren.\n“Agian ezinezkoa izango zen Eusko Jaurlaritzak egingo zukeen erakoa martxan jartzea. Baina, gure baldintza pobre eta militanteetan, ikusten genuen posible zela euskarazko egunkari bat sortzea. Eta, gainera, beharrezkoa zela”. Hala, Argia-n lanean zebilen kazetari gazteen talde batek aspalditik aldarrikapen zuena errealitate bihurtzea erabaki zuen 1980ko hamarkadaren azkenetan. Haietako bat izan zen Iñaki Uria, gaur egun Hamaika Telebistako zuzendari dena. Sorreratik 1993ra Euskaldunon Egunkaria-ko zuzendariorde izan zen. Harekin batera, besteak beste, Joxemi Zumalabe, Josu Landa eta Pello Zubiria ibili ziren. Azken horrek hartu zuen kazetaren zuzendaritza.\nHamar urte zeramaten lortu nahian; euskarazko egunkari nazional baten beharra aldarrikatzen. Baina ez zuten horretarako abagunerik. “Hasieran, nahikoa genuen Argia-ren egoera hobetzearekin. Behin hori lortuta, bai, posible zen egunkaria sortzea. Ikusten genuen bazegoela gazte pila bat Argia-ren bueltan laguntzen, kazetari. Ezagutzen genuen Argia-ren irakurle kopurua. Eta parte teknikoan ere gai ginen kostuak aurreikusteko”. 1989 bukaeran egin zituzten lehen bilerak, Euskal Kulturaren Batzarreak lagunduta. Hurrena, Egunkaria Sortzen elkartea eratu zuten euskal kultur arloko 70 lagunek. Eta 1990ean lanari ekin zioten. Duela 25 urteko udaberri-uda partean, bada, Euskaldunon Egunkaria sortzeko dira biltzeko kanpaina abiatu zuten.\nJosu Esnal ere astekarian zebilen sasoi hartan. Promozio arduraduna zen. “Joxemi Zumalabe etorri zitzaidan, eta esan zidan Egunkaria-rako liberatu bat behar zutela. Horrela hartu nuen kanpainaren ardura Gipuzkoan eta Ermuan [Bizkaia]”. Haren ardurapeko auzo eta herrietan orotara 80 batzorde sortu zituztela gogoratu du. Euskal Herri osoan 185 izan ziren. Eta 3.000 partaide inguru izan zituzten. “Herrietara deitzen genuen. Udaletako jendearekin hitz egiten genuen, AEK-koekin, euskara taldeetakoekin… Telefono bidezko lehen harreman horren ostean, bilera bat antolatzen genuen herrian bertan, batzordea martxan jartzeko”. Gogoratu duenez, aurrenekoa Oiartzunen egin zuten, eta ehun bat lagun joan ziren. Ermukoak sorpresa atsegina eman zion, berrehun herritar elkartu baitziren.\nUriak azaldu duenez, kanpainak bi fase izan zituen. Estreinakoa apiriletik maiatzaren 15era bitartean egin zuten. Helburua zen proiektua aurkeztea eta euskarazko kazeta baten beharraren kontzientzia sortzea. Garrantzitsua zen hori. “Herritarrok, oro har, barneratua genuen prentsak erdaraz izan behar zuela. Bururatu ere ez euskarazkoa izan zitekeenik”, aitortu du Joseba Bazterrak. Santutxuko (Bilbo) batzordean ibili zen. “Josu Muguruza hil zutenean, omenaldian Joan Mari Torrealdairekin egin nuen topo. Aurretik ezagutzen nuen. Eta hark esan zidan zer asmo zegoen. Zehaztasunik ez”.\n1990eko otsailean jaso zuen deia lehen bilerarako. Hogei bat lagun elkartu zirela du gogoan. “Jendea pozarren zegoen, irrikaz”. Dioenez, ez zuten azalpen askorik behar izan. Dirua zertarako behar zen entzun zutenerako, denak lanean hasi ziren. Eta ez Santutxun bakarrik. Esnalen arabera, Euskal Herriko batzorde guztietan erantzuna igualtsua izan zen: “Euskaldunok lehenengo lan egiten dugu, eta gero pentsatu. Dirua behar dela euskarazko egunkari bat sortzeko? Bada, denok dirua lortzera”.\nProiektua herriz herriko bileretan aurkeztu ostean, maiatzaren 15ean hasi zen kanpainaren bigarren atala, baliabide ekonomikoak lortzea helburu zuena. Uztailaren 15ean Donostiako belodromoan egin zen jaiarekin bukatu zen. “Egunkaria sortzeko dirua lortu behar genuen. Baina autoa martxan jartzearekin ez genuen nahikoa”, gogoratu du Uriak. “Gero jarraitzeko ere gasolina behar genuen. Bagenekien diru laguntzak lortzeko zailtasunak izango genituela”. Izan ere, orduko, Eusko Jaurlaritzak ez zion harrera onik egin proiektuari. Eta egunkari publikoa sortzeko asmoa agertuz erantzun zuen. “Azkenean, ezerezean geratu zen guztia, baina gure ekimenari min handia egin zion. Batez ere, dirua biltzeko orduan zailtasunak sortu zizkigun”, salatu du Uriak.\nEgunkaria Egunak izan ziren kanpaina haren oinarri. “Furgoneta bat genuen azpiegitura moduan. Herriz herri joaten ginen, eta bakoitzean festa bat egiten genuen. Guk egunkari baten azal erraldoi bat eramaten genuen, zuriz. Eta herriko jendeak nahi zituen albisteak idazten zituen. Azpian herriko negozioen publizitatea jartzen zen”, gogoratu du Esnalek lan egiteko estrategia. Batzordeetako kideek dena prest izaten zuten ordurako. Besteak beste, azal hartan ipiniko zen publizitate hori lortzen zuten.\nUriaren ustetan, ideia hark iraultza txiki bat eragin zuen. “Mezu zehatz bat zabaldu genuen: publizitate bidez susta daiteke egunkaria. Izan ere, ordura arte, oso ohitura txikia zegoen publizitatea jartzeko”. Horrez gain, bonuak eta akzioak saltzen zituzten. Eta Egunkaria-ren produktuak ere bai: kamisetak, biserak, itsasgarriak…. Bildu behar zuten diru kopurura gerturatu ziren. Baina Uriak aitortu du ez zela beti erraza izan: “Nik garai bertsuan beste hamahiru bilketa zenbatu nituen. Presoen aldekoa zela, ekologistak zirela… Dena zen diru eskea”. Ordukoa ere krisi garaia zen, eta langabezia tasa ez zen apala. Hala ere, jendeak ahal zuen neurrian eman egiten zuela dio. “Garairik zailenetan, gizakiaren alderik txarrena eta onena ateratzen dira. Eta orduan onena ateratzea lortu genuen”.\nSantutxun ez zuten Egunkaria Egunik egin. Zuzeneko diru bilketara mugatu zirela dio Bazterrak. Gogoratu du sare moduan jokatzen zutela. “‘Zuk nor ezagutzen duzu? Norengana joan zaitezke diru bila?’ Eta hala banatzen genituen ardurak”. Oraindik ere gordeak ditu orduko agiriak eta zerrendak, bileretara joan ohi zirenen kontaktuak, batzordeko kide bakoitzak zein denda edo tabernatara joan behar zuen laguntza ekonomiko eske… “Auzo osoak parte hartu zuen, adin eta baldintza guztietako jendeak”. Akorduan du Santutxuko ikastola zatitu berri zegoela, eta bi ikastoletako kideak erakartzen ahalegindu zirela: Karmelokoak eta Kirikiñokoak. “Ez genuen inor kanpoan utzi nahi. Pentsaera guztiak elkartu nahi genituen”.\nIzan ere, Bazterraren ustez, proiektuaren oinarriek erakarri zuten jendearen gogoa. Honela definitu zuten egunkari berria: euskaltzalea, nazionala, zabala, baterakoia, alderdi politikoekiko eta erdal komunikabideekiko independentea, ez instituzionala baina bai diruz lagundua, profesionala, militantea eta berria. “Pluraltasuna eta militantziaren garrantzia ezinbestekoak ziren herriarentzat”. Horri esker, auzo guztia mobilizatzea lortu zuten: futbol taldea, txistulari elkartea, fanfarrea, dantza taldea… “Denek egin zuten ahalegin itzela”.\nMalenkoniaz gogoratzen du garai hura. Familiarentzat une berezia izan zen, gainera. Izan ere, Bazterraren anaietako bat hil zen egun haietan, lan istripuz. “Orduan, indar handiagoz jarraitu genuen lanean. Hark gogor defendatu zuen ametsari segida eman nahi izan genion. Eta denon artean lortu genuen”.\n« Torturaren mina, muineraino Nire aurrekariak (#Egunkariak25) »